UCB tuqinx San Gabriel radiut uñacht’awayapxi | Radio San Gabriel\nViernes, Marzo 23, 2018 - 11:23\nRadio “San Gabriel” suxta tunka kimsani maranaka jichhamarax phuqhawayi, markap layku irnaqawi uñacht’ayasina. Ukampis aka Radio tuqinx nayra maranakatpachaw kunatix yatichawi yatiqawiki ukhamaraki alaxpacha awkisan arupa phawaña amtanakas ch’amanchata utjawayi, ukasti aymar markax nayrar sartañapataki.\nWasayp’u arumax, pä tunka payani urunakakipana aka achuqa (marzo) phaxsinx, khaysa jach’a yatiqaña uta Universidad Católica Boliviana (UCB) “San Pablo” tuqinx mä qhananchawiw radio “San Gabriel” tuqina irnaqawipat utjawayi. Uka qhananchawx radiun irpirinaka ukhamaraki irnaqirinakaw uñacht’äwayapxi. Ukham amtawinaka utjañapx Carrera de comunicación Social ukasti jach’ayatiqaña uta Universidad Católica Boliviana “San Pablo “tuqinirpirinaka, yatichirinaka ukhamaraki yatiqirinakaw ch’amancht’awayapxi. Uka qhanancht’awinx markachirinaka, yatiqirinaka, yatichirinaka ukhamaraki irpirinakaw chikañchasiwayapxi.\nQhipharux uka jach’a yatiqañ utankirinakax ch’amancht’awayapxiw mä reconocimiento satakis uka luqt’asina radio tuqin jiliri irpiriru ukhaman jallallt’asina Radio: “San Gabriel ukan irnaqawipa\nTotal visitas : 2076150


Global Voices Aymarata » Irán: Teherán markanx embajada británica ukaruw yanqhachapxi · Global Voices Aymarata » Print\nJaqukipäw uñt'ayata/apkatata 25 jallu qallta phaxsi 2011 10:17 GMT 1\t · Qillqiri Fred Petrossian (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Europa Occidental, Medio Oriente & Norte África, Irán, United Kingdom, Citizen Media, Governance, Protesta, Relaciones Internacionales\n29n uru lapaka phaxsinxa, Teherán markan waranqa waranqa jaqix embajada británica ukat arsusipxi, ukat Gran Bretaña ukax chikanchat financierunak utjk Iran markamp ukawa jark'aqani. Tnatachäwix ch'ujtatakinwa, sartasirinakat nayraqatax uka jach'a utaruw mantapxani.  [en]\nAka jan walt'awix embajada de Estados Unidos Teherán markan 1979n maran  utjakan ukwa amtayi. Mä qawqha uru nayraqatakiw Irán parlamentox embajador británicor jaqsuñatak chimpuntawayapxi.\nAkax sartasiwxat waraq videowa:\nXcalibur, blogger iraní, línea oficial ukar jan arkapxamt sasaw ch'amachawayi, “yatiqirinaka” yanqhachirinaka saña. Bloggerux siwa  [fa]:\nJaniw wakiskiti yatiqirinaka sañaxa, aka yanqhachirinakaruxa.\nYaqha blogger, Snotes, siwa  [fa] paramilitares yatiqirinakawa basij  embajadar jan walt'ayapk ukanakax, “viejo Zorro” sat sutinin documentunakap chhijllsupxi, ukatx británica markan wiphalap phichhantawapxi.\nRahayi Iran siwa  [fa] embajada británicar yanqhachapk ukanakax terroristanakapachaw sasina.\nHamedemofidix bloguiyiwa :\nSajadi, mä (guardia revolucionario) embajada britanicor manti, uka jan walt'awix mä ch'axwawi ukham uñt'ataspawa. Mä jan walt'awix Irán markan Constitución uka kuntrawa.\nA H-naderifar llakisiyiwa  [fa]:\nIrán mark uka jan walt'awinakat kutiyaskpana. Mä embajadar yanqhachañax mä markar ukhamarak saminakaparus yanqhachañawa.\nSomayeh Tohidlou, iraní ukan activistax katuqiwa  50 jawq'antaw Teherán markan sata qallta phaxsin 2011n marana, Friendfeed ukan qilqt'i.  [fa]\nPantjasipxiwa, akax 2011n maranawa, janiw 1979 maranakiti, kunawsati Estados Unidos Teherán markanx embajadar jan walt'ayapk ukha. 32 maraw ukax amtas janicha.\nURL to article: https://aym.globalvoices.org/2011/12/3332\n 1979n maran : http://es.wikipedia.org/wiki/Crisis_de_los_rehenes_en_Ir%C3%A1n


¿Diosan amigopäñ muntati?\nYatiyañataki | Diciembre 2014\n¿Kuna arutsa liytʼäta? Afrikáans Albanés Alemán Amárico Armenio Aymara Becol Bengalí Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chuvash Cibemba Cingalés Citonga Congo Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Francés Ga Garífuna Georgiano Griego Guaraní Gujarati Hebreo Hiligaynon Hindi Hmong (blanco) Holandés Húngaro Ibo Ilocano Indonesio Inglés Isoko Italiano Japonés Kannada Kaonde Kazajo Kikuyu Kiluba Kimbundu Kiniaruanda Kirguís Kirundi Kisi Kisonge Krío Kwangalí Kwanyama Lifu Lingala Lituano Luganda Lunda Luo Macedonio Malayálam Malgache Maltés Mam Maratí Maya Mazateco de Huautla Mixe del norte Mizo Moré Nepalés Ngäbere (o guaymí) Noruego Náhuatl (Centro) Oromo Osético Otetela Pangasinán Panjabí Papiamento (Aruba) Papiamento (Curazao) Polaco Portugués de Brasil Quechua boliviano Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Sueco Swajili (Congo) Tagalo Tai Tamil Telugu Tigriña Tivo Tlapaneco Tshiluba Tsonga Tsuana Tumbuka Turco Twi Tártaro Ucraniano Umbundú Urdu Vendal Vietnamita Wallisiano Wayuunaiki Wolaita Xhosa Zandé Zulú Árabe\nNAYRÏR JANAN PʼEQEÑCHÄWIPA | JUMAJJ DIOSAN AMIGOPÄSMAWA\n“Diosan amigopäñajj wali sumawa, janiw kunatsa llakisktati ni pächaskaraktasa, jumat wal llakisi ukat sum jakasiñam munaraki.” (GHANA MARKANKIR CHRISTOPHER SAT WAYNA)\n“Llakitäkta ukhajja, Diosajj uñjasktamwa ukat jukʼampirakiw munastamjja.” (ESTADOS UNIDOS MARKANKIR, 13 MARANI HANNAH SAT IMILLITA)\n“Diosan amigapäñajj sum jakasiñataki, jan kuns ajjsarañatakiw yanaptʼitu. Nayatakejj Diosamp sum apasiñajj wali askipuniwa.” (JAMAICA MARKANKIR GINA SAT WARMI, JUPAJJ MÄ 45 MARANAKANIWA)\nJaniw jupanakakejj ukham amuyapkiti, jan ukasti oraqpachanjja waljaniw ukham amuyapjjaraki. Jumasti, ¿Diosajj amigojaw sarakismati? ¿Amigopäñ munarakismati, jan ukajj Jupar jukʼamp jakʼachasiskakiñ munasmati? Inas akham jisktʼassta: “¿Kunjamaraki nayjam aleq jaqekisti Taqe Chʼamani Diosan amigopäspasti?” sasa.\nBibliajja, Diosan amigopäsnawa siwa. Sañäni, Isaías 41:8 qellqatarjamajja, Diosajj ‘nayan munat amigoja’ sasaw Abraham chacharojj säna. Ukat Santiago 4:8 qellqatanjja, mä suma invitacionaw utjaraki. Ukanjja akham siwa: “Diosar jakʼachasipjjam, jupasti jumanakarojj jakʼachasirakiniwa” sasa. Ukhamasti Diosan amigopäsnawa. Ukampis janiw Juparojj uñjktanti, ukhamajj ¿kunjamaraki jakʼachassnasti?\nUka jisktʼar qhanañchañatakejja, kunjamatsa pä jan uñtʼatanakajj suma amigor tukupjje uka toqet amuytʼañäni. Jupanakajj nayraqatjja, sutipwa yatiyasipjje. Jikisisipkakini ukhajja, amuyunakapatsa, kunjamsa jikjjatasipjje ukanakat parltʼasipjjani, ukham lurasajj jukʼamp sumwa uñtʼasipjjani. Ukat purapat yanaptʼasipjjani ukhajja, suma amigojjapjjaniwa. Diosampi amigoñatakejja niya ukhamarakiwa. Uka toqet jukʼamp uñjaskakiñäni.\n¿Diosan sutip yattati?\nDiosajj Jupar jakʼachasiñaswa muni. Ukatwa Biblianjja akham sistu: “Nayätwa [Jehová] Tatitojja, ukarakiw sutejjajja” sasa.\nNAYRÏR PAGINAN PʼEQEÑCHÄWIPA ¿Diosajj amigojaw sasmati?\nNAYRÏR PAGINAN PʼEQEÑCHÄWIPA ¿Diosan sutip yattati?\nNAYRÏR PAGINAN PʼEQEÑCHÄWIPA ¿Diosampejj parltʼasirïtati?\nNAYRÏR PAGINAN PʼEQEÑCHÄWIPA ¿Kuntï Diosajj mayktam uk phoqtati?\nNAYRÏR PAGINAN PʼEQEÑCHÄWIPA Diosan amigopäñajj wali sumawa\nTimgad markjja wasar pampanwa jikjjatapjjäna\nOUR READERS ASK ¿Navidad amtañajj walikïpachati?\nAmuytʼasirïñajj colerampi jan atipayasiñatakiw yanaptʼistu\nText Aka archivonakanwa qellqatanak apaqasma YATIYAÑATAKI Diciembre 2014 | Jumajj Diosan amigopäsmawa\nDiciembre 2014 | Jumajj Diosan amigopäsmawa\nYATIYAÑATAKI Diciembre 2014 | Jumajj Diosan amigopäsmawa


Santiago 4 — Watchtower INTERNETANKIR BIBLIOTECA\nSantiago, kunanakatsa parli\nAkapachan amigopäñajj janiw walïkiti (1-12)\nDiablo contra saytʼasipjjam (7)\nDiosar jakʼachasipjjam (8)\n“Jachʼañchasiñanakajj sinti jan walipuniwa” (13-17)\n“Jehová Diosatejj munani ukhajja” (15)\nGriego arunjja, “jiwayasipjjtajja”.\nVariante: “sikhintasisipkaktawa; chhikhisisipkaktawa”.\nUkasti casaratäkasin yaqhamp ikintasiña sañ muni.\nJan ukajja, “Diosat jitheqtirinaka”.\nGriego arunjja, “espirituw”.\nJan ukajja, “tʼijtjjaniwa”.\n4 Jumanak taypin utjki uka jan waltʼayasiñanakasa chʼajjwañanakasa ¿kawkitsa juti? ¿Janit jumanakar wal apnaqañ munapktam uka jañchin munañanakapat jutki? 2 Jumanakajj walsa munapjjstajja janiw katoqapktati. Jumanakajj maynit maynikamajj wal uñisisipjjtajja,* mayninkirinaksa wal munapjjaraktajja, ukampis janiw kuns jikjjatapktati.* Jumanakajj jiskhisisipkaktawa,* guerrankapkasmas ukhamaw chʼajjwapjjtajja. Jan mayipjjatamatjja jan kunaniw uñjasipjjaraktajja. 3 Mayipksta ukhasa, jañchin munañapataki jan wali amtampi mayipjjatam laykojj janiw katoqapktati.\n4 Adulterio jucha* lurir jaqenaka,* akapachan amigopäñajj Diosan enemigopar tukuñampi sasiwa, ¿janit uk yatipkta? Ukhamajj khititï akapachan amigopäñ munki ukajja, Diosan enemigoparuw tukuski. 5 Jan ukajj ¿kuntï aka qellqatajj siski ukajj inamayakiw sasach amuyapjjta? Ukanjja siwa: “Envidiasiñar apir chuymasaw* kunaymaninak wal munayistu” sasa. 6 Ukampis uka envidiasiñat sipansa, Diosajj churki uka wali khuyapayasiñaw* jukʼamp jachʼajja. Ukatwa qellqatan akham saraki: “Diosajj jachʼa jachʼa tukuñarojj uñisiwa, humilde chuymaninakarojj jachʼa khuyapayasiñampiw uñji” sasa.\n7 Ukhamajj Diosar istʼapjjam; Diablo* contrajj saytʼasipjjarakim, jupajj jumanakat jaltjjaniwa.* 8 Diosar jakʼachasipjjam, jupajj jumanakar jakʼachasirakiniwa. Jucharar jaqenaka, amparanakam qʼomachasipjjam, pächasir jaqenaka, chuymanakamsa qʼomachasipjjarakim. 9 Wal llakisipjjam, jachapjjam, wararipjjarakim. Larusitanakamjja jachañarkipstayapjjam, kusisiñanakamsti llakisiñarkipstayapjjarakim. 10 Jehová* Dios nayraqatanjja jumanakajj jiskʼar tukupjjam, jupasti jachʼaruw aptapjjarakïtam.\n11 Jilatanaka, jumanakpura contra parlañajj jan jukʼamp utjpanti. Khititejj jilatap contra parlki jan ukajj jilatapar juchañchki ukajja, ley contraw parlaski, leyiruw juchañcharaki. Jumatejj leyir juchañchstajja, janiw ley phoqktati, jan ukasti juezaruw tukusktajja. 12 Maynikiw Ley Churirejj utji, mä sapa Juezakiw utjaraki, jupakiw salvaspa, jupakirakiw tʼunjaspa. ¿Khitirakït jumasti jaqe masimar juchañchañatakisti?\n13 Istʼapjjeta, jumanakat yaqhepajj akham sapjjtawa: “Jichhürus jan ukajj qharürus uka markaruw viajiñäni, ukanjja maraw qamañäni, negocio lurañäni, qollqe ganañäni” sasa. 14 Kunas qharürojj jakäwinakaman pasani ukjja janiw yatipktati. Jumanakajj urpur uñtasitäpjjtawa, urpojj mä jukʼa tiempotakikiw uñsti, ukatjja chhaqtjjarakiwa. 15 Ukat sipansa akham sapjjañamawa: “Jehová* Diosatejj munani ukhajja, jakaskañäniwa, ukhamarakiw ukanaksa akanaksa lurañäni” sasa. 16 Jumanakajj wali jachʼa jachʼa tukusaw jichhajj jachʼañchasipjjtajja. Ukham jachʼañchasiñanakajj jan walipuniwa. 17 Ukhamajj maynitejj kunatï cheqapäki uk lurañ yatkasin jan lurkchejja, jupajj juch luraski.


Jeremías 52 - Holy Bible [Aymara Bible 1997] - (Jer 52)\nCunapachatejj Sedequías reyejj apnakañ kalltkäna ucapachasti pä tunca mayan maranïnwa, Jerusalén marcansti tunca mayan maraw apnakaraquïna. Taycapasti Hamutal sataraquïnwa, Libna marcanquiri Jeremiasan phuchaparaquïnwa.\nSedequías chachajj cunatï Tatitutaqui jan walïqui ucanacwa luraraquïna, cunjämtejj Joacim reyejj lurcatayna uqhamaraquiqui.\nUcatwa Tatitojj Jerusalén marcataquisa, Judá oraketaquisa colerataraquïnjja, jupan nayrakatapatsti apanucuraquïnwa. Sedequías chachasti Babilonianquiri reyitaquiw sayt'asiraquïna.\nCunapachatejj Sedequías chachajj niya llätunca mara apnakcäna, ucapachaw tunquïri phajjsina tunca uru sarakataru, Babilonianquiri Nabucodonosor reyejj take ejercitopampi Jerusalén marcaru jutantäna, ucat k'alwa muyuntaraquïna. Uca marca uñcatasiruw purintapjjaraquïna, ucat uca marca muyuntatarusti orakenac alliraquïna Jerusalén marcaru nuwantañataqui.\nMarcasti uqham muyuntataw uñjasïna Sedequiasajj niya tunca mayani mara apnakcänsa ucqhacama.\nUca marana, pusi phajjsi, llätunca uru sarakatarusti marcanjja mank'at awtjatäñajj juc'ampiw jiljjattäna, jakenacataquisti janiw cuna mank'añas utjcaraquïnti.\nUcatwa jupanacajj mä jach'a p'iya lurasipjjäna uca marca perka jac'arojja, caldeonacajj jupanacaru muyuntatäcchïna ucasa. Reyimpi, soldadonacampisti arumawa uca chekanjam jalsuwayjjapjjäna. Pä perka taypincquis uca puncunjamwa mistuwayjjapjjäna, reyin jardinanacap taypi sarquis uca thaquinjama, ucatsti Jordán valle tokeru sarquis uca thaquinjamwa sarjjapjjaraquïna.\nUcampisa caldeo soldadonacajj Sedequías reyirojj arctapjjänwa, Jericó pamparuw jicjjatapjjaraquïna. Ejercitopasti takpachaniw apanucuwayasin sarjjapjjaraquïna, take tokeruw saranucuwayjjapjjaraquïna.\nCaldeo jakenacasti reyirojj preso catuntapjjaraqui ucat Babilonianquiri reyin nayrakataparuw apapjjaraquïna, uca reyisti Ribla sisqui uca chekancascaraquïnwa, Hamat sisqui uca orakena. Ucanwa Nabucodonosor reyejj Sedequías chachataqui juchañchäwi arunac arsuraquïna,\njupan uñjcataraquiw wawanacaparojj p'eke apakayi, uqhamaraqui Judá orakenquir take jilïrinacarusa.\nSedequías reyirusti nayranacap q'ilarayaraqui, ucat cadenanacampi ñach'antatwa Babiloniaru apayaraqui, cawqhantejj jiwañapcama presöcän ucaru.\nNabucodonosorajj Babilonia marca tunca llätuncani mara apnakcän ucqha, pheskëri phajjsina tunca uru sarakataru ucapachaw Nebuzaradán sat reyin ministropa uqhamaraqui reyin guardiapan comandantepajj Jerusalén marcaru purinïna.\nNinampiw templo phichhantaraquïna, reyin palaciopsa, uqhamarac marcan take utanacsa, nayrakatjja jach'a jilïri jakenacan utanacapjja k'alwa naqhantayaraquïna.\nJupampi chica jutcän uca ejercitosti Jerusalén marcan perkanacapjja k'alwa tincurayaraquïna.\nUcatsti Nabuzaradanajj preso Babiloniaru aparaquïna take qhitinacatejj marcaru kheparasipcatayna take ucanacaru, uqhamaraqui qhitinacatejj Babilonianquiri reyir jakcatjjapjjäna ucanacsa, uqhamaraqui jilt'iri amparanacapamp irnakeri.\nMä kawkha sinti pobre jakenacaruquiw jaytawayjjänjja, uva yapunaca yapuchapjjañapataqui.\nCaldeonacasti k'alwa jisc'a jisc'a t'unjapjjaraquïnjja cunanacatejj templon utjcäna uca yänacjja: postenaca, pilaranaca, uqhamaraqui cuna jach'a pilatejj umataqui utjcän ucsa, ucat take uca broncenacsti Babiloniaruw apasipjjäna.\nUqhamaraquiw khellataqui waquichatäcän ucsa, palanacsa, pabilonacataqui luratäcän ucanacsa, jach'a tazanacsa, cucharonanacsa, uqhamarac take cunanacatejj broncet lurata utjcäna Tatituru yupaychañataqui take uca yänacsa k'alwa apasjjapjjäna.\nUqhamaraquiwa uca guardianacan comandantepajj take korit lurat yänacsa apasjjäna: Palanganas sata korit luratäcänsa uca, braseronaca, jach'a tazanaca, khella uscuñataqui luratäcänsa uca, candelabronaca, cucharonanaca, vino ofrenda churañataqui uscutäcänsa uca copanacsa apasjjapjjaraquïnwa.\nUca pä jach'a pilaranacajj sayascäna, uqhamaraqui uca jach'a pilasa, broncet lurat uca tunca payani orko vacanacasa cawquïrinacatejj uca pila k'epjjäsipcän ucanaca, uqhamaraqui cuna cayunactejj Salomón reyejj Tatitun templopataqui luraycatayna ucanacan pisopasti janiw tantiyañjamäcänti.\nUca paya jach'a pilaranacasti sapa maynejj amstarojj quimsakallko metronïnwa, pheska metro chicataniraquïnwa thururojja; mankhajja aleka phusaquïnwa, uca broncesti pakallko centímetro ucqha thururaquïnwa.\nSapa maya piläraraquiw p'eke tokerojj broncen apjjatatäna, uca broncesti niya pä metronjamänwa, uca muytatasti broncet lurata mä c'anaw utjaraquïna, ucasti granadas sat ucanacampi c'achachataraquïnwa. Uca paypacha pilaranacasti quipcaquiraquïnwa.\nUca broncet c'anatansti pataca granadanacaw utjaraquïna, ucanacatsti llätunca tunca sojjtanisti khanancaraquïnwa.\nGuardianacan comandantepasti Seraías sat jakerojj preso catuntaraquïna, qhititejj jilïri sacerdotëcän ucaru, uqhamaraqui ucjjaru arquirïqui uca Sofonías sacerdoterusa, uqhamaraqui templon umbralanacapa uñjirïpcän uca quimsa jakenacarusa.\nMarcanquiri jakenacatsti, tropanacan oficialapäcänsa ucaruraquiw preso catuntayänjja, uqhamaraqui reyir sirvirinacata kheparcäna ucanacarusti pakallkoniruw caturayaraquïnjja, uqhamaraqui cawquïri militaratejj jakenacaru caturirïcän reyir sirvipjjañapataqui ucanacarusa, uqhamaraqui sojjta tunca jakenacarusa, qhitinacatejj alek jakenacaquïsipcäna, uqhamarac marcaru kheparapcatayna ucanacarusa caturayaraquïnwa.\n[26-27] Nabuzaradanasti take ucanaca caturasinjja Babilonia marcanquiri reyin nayrakataparuw aparaquïna, uca reyisti Ribla sisqui uca chekancascaraquïnwa, Hamat orakena. Ucanwa Babilonianquiri reyejj ordenaraquïna uca jakenacajj jiwarayatäpjjañapataqui. Uqhamaw Judá marcajj orakepatjja jaya marcaru apanucuta uñjasïna.\nNabucodonosor reyin uqham apanucuyata jakenacasti aqhanïnwa: pakallko mara jupajj reyit apnakcäna uca marasti quimsa waranka pä tunca quimsani jakenacwa apanucuyaraquïna Judá oraketjja,\ntunca quimsakallkoni mara apnakcäna uca marasti Jerusalén marcatjja quimsakallko pataca quimsa tunca payani jakenacwa apanucuyaraquïna;\npä tunca quimsani mara pasjjepansti Nabuzaradán jakesti pakallko pataca pusi tunca pheskani jakenacwa Judá oraket apanucuyaraquïnjja, takpachanisti pusi waranka sojjta patacani jakenacaw apanucuta uñjasipjjaraquïnjja.\nJudá orakenquiri Joaquín reyejj niya quimsa tunca pakallkoni mara apanucuta uñjascäna, ucapachaw tunca payani phajjsi sarakatarusti, Babilonia marcanjja Evil-merodac sat reyiw apnakaña kalltjjaraquïna, jupasti Joaquín chachatjja qhuyapt'ayasiraquïnwa, ucat carcelat irpsjjaraquïna.\nWali sumwa juparojj uñjaraquïna, uqhamarac take reyinacatejj Babilonian jupampi chica utjapcän ucanacat sipansa juc'ampi sumwa juparojj uñjaraquïna.\nUqhamaw Joaquín sat Judá marcanquir reyejj carcel isipjja apsusjjäna, ucatsti reyimpi chicaraquiw mesapan mank'asjjäna take urunacapanjja.\nUqhamarusa, take jacaña urunacapanjja, jiwañapcamajja Joaquín chachajj sapüruraquiw reyitjja mä yanapa catokäna. Uqhamwa juparojj Babilonianquiri reyejj uñjaraquïna.


Aymara, Dramas: Piece 077 – Sepulturajj ch’usawa | Waters of Life for Children\nHome -- Aymara -- Perform a PLAY -- 077 (The tomb is empty)\n77. Sepulturajj ch’usawa\nJesusan amigonacapajj Jiwat cuerpopjj cruzat apakasinjja mä machak sepulturaruw uchapjjäna, ucastï mä jach’a karkan p’iyata. Puncojj mä jach’a kalampiw llupt’atäna.\n(Mä kochu ucatacjama usct’taña cawquïrïpansa)\nChica: Jesusajj crusaruw sari, Diosajj mutuyiwa.\nWalja jan walinacjjay lurstanjja, Jupaw ucar sari.\nNaya laycu, juma laycu, Jupaw ucar sari.\nArquirinacapajja takeni mä utancapjjänwa, llact’ata uqhamarac pek alt’ata. Janiw qhitis sum amuycänti cunats Jesusajj jiwañapänjja. Pedrojj juc’amp mayjt’atänwa. Wali arrepentitänwa Tatitur negatapata uqhamaraqui Jesusar janiw uñtct satapata. Janiw jupa pachpajja perdonascänti uca wali llaythatapata. Jichhajj janiw camachañjamacänsa. Jesusajj jiwat’ajjanwa.\nChico: Jesusajj crusan jiwawayi, wilap jiwasanac laycuchurawayi.\nJuparutï juchas jupar apañanejja, Jupajj take cuns asc lurani.\nNaya laycu uqhamarac juma laycu take cuns asc lurani.\nMayac puncuc jist’artani.\nMaría: “¡Jacasquiwa! ¡Jesusajj jacasquiwa! Janiw sepultorancjjeti.”\nLa otra María: “Mä angelaw sapjjetu. Pedrorojj sapinipjjätaw sasaw ewjjanipjjetu Jesusajj jacasquiwa sasa.”\nPedro: “¿Nayarupini uc saña, Jupajj jacasquiw?”\nJaniw qhitis jarc’caspänti. Juanompejj t’ijusaw sepultorarojj jalapjjäna. Uñantapjjänwa. Jesusasajj janiw ucanjjänti. Ch’usa sepultura uñjapjjatayna ucat Jesusajj jacatatatap uqhamaraqui jacascatapjj creyipjjäna. T’ijusaw cutt’anipjjatayna ucatsti nayninacaruw avisapjjatayna.\nChico y chica: Jesusajj sepulturancänwa, ucampis janiw ucanckhataynati.\nNaya laycu, uqhamarac juma laycu. ¡Aleluya!\nCrusarojj nayataquiw sari, jumatac uqhamaraqui. Arquirinacapataqui Pedrotaqui, pantasirinacataqui uqhamaraqui wali juchaninacataqui – takenitaquiw Jesusajj jiwawayi uqhamarac jacatatawayi.\nUnstirinaca: Parliri, María, la otra María, Pedro, chico, chica\nPage last modified on February 27, 2019, at 08:04 AM | powered by PmWiki (pmwiki-2.2.140)


Global Voices Aymarata » Cuba: XVI Benedict Papa-x Cuba-n Jutïr Pachap · Global Voices Aymarata » Print\nJaqukipäw uñt'ayata/apkatata 28 Achuqa phaxsi 2012 14:11 GMT 1\t · Qillqiri Elaine Díaz (en) ukan jaqukipiri\tElizabeth Rivera, Elias Quispe Chura\nCategoria-naka: Caribbean, Cuba, Citizen Media, Relaciones Internacionales, Religión, Últimas Noticias\nXVI Benedict Papa-n Santiago de Cuba-r purïwipax Caribeño markaruw Twitter Trending Topics-aruw uchi. Wasayp'ux Raúl Castro-mp inti jalant suyun sutipampix wali jisk't'atänwa.\nPurïwipxaruxa, Raúl Castro jilïr irpirix Papa-aruw munasiñamp katuqäna kawkirinti jupax sänwa:\nMunasiñamp yäqañampiw Cuba-x katuqtam ukat jutatamampix jach'anchataw uñjasi. Akan jumax khuyapayasiñamp yatichat jaqimp jikxatäta khithinakati taqi arxatäw jikiñ amtasiwäpxi ukat wal ch'am tukuwäpxaraki.\nUkañkamaxa, XVI Benedict-ux akjam arsüwimpiw tuküwayi:\nYatxtwa kunati akürun Cuba-x nayraruw uñtaski. Ukat ukatakixa, yanapäwimpix uñtäwip machaqaptayañatak ukat jach'aptayañatakiw ch'amachasi.\nWeb-an Internet apnaqirinakax jayllïwinak wasitat raysun llawirasipki kunati Plaza Antonio Maceo Santiago suyun ist'asiski kawkjanti waljaniw janq'u kamisanak ist'atäpxi.\nCamaguey-ar Papa-x jan jutkan ukaxa, nayax kawkjaruti jupax sarkan ukjaruw sarä.\nFacebook-an mä jiskt’  [es]qilqirin luratapan walja Cuba waynanakaw Papa-n jutatapat lup'ïwinakap arsupxäna.\nOlemis Lang bloger-arjama  [es]:\nJuan Pablo II jutatapampiw aka Papa-n purïwip kikipayta, ukat akjam tukuyäw apsta; ukapachax askpach yanapt'asiñaw utjäna.\nYatiyirtuqinakan  [es]sinti yäqañaw’ utjawayi sasaw Amaya Terry-x säna. Juan Pablo II-n jutatapat tunka pusin mar mäkiptawäxatapat jupax sarakïnwa:\nAka Papa-mpix janiw walja suyt'äwinak utjkituti, chiqans janiw k'uchisiykituti; ukampins mäk'as suyt'asipinirakiwa. Ukat kunati Juan Pablo II-mp utjkän ukjaxa, Cuba-n jupax janiw jikxatkaniti, ukampirus munasiñamp ukat yäqañamp katuqasax taqiniw jach'anchat uñjastana, Juan Pablo II-n jiwasar k'uchjtayatapax jan atipkayawa!!!\nAkjarux Cuba-n Papa-n nayrïr luräwinakapat mä wiriy/waraqat uñicht'aytan.\nURL to article: https://aym.globalvoices.org/2012/03/3923\n mä jiskt’: http://www.facebook.com/elainediazrodriguez/posts/10150618087596401\n Yatiyirtuqinakan : http://twitter.com/amaya_terry


Aymara, Dramas: Piece 046 – Nayajj Diosan mä wawapätwa 5 | Waters of Life for Children\nHome -- Aymara -- Perform a PLAY -- 046 (How to become a child of God 5)\n46. Nayajj Diosan mä wawapätwa 5\nHaití ucan chijijja wali ajjsarcayapinïtaynawa. Jacha jallump thayamp ucjjarujja jach’a kalanacawa kollutjja koruminitayna mankharu ucatsti mä marca cauqhantï TiFam jupajj jacänjja uc tapantatayna. Ucampisa Diosajj milagrpin jacañap khespiyatayna. Misionero hospitalanjja ratuquiwa waliptatayna ucat janc’aquiw c’umaräjjana. Enfermerajja juparojj wal munasïna uqhamaraqui c’uchisïnwa walirtatapata.\nEnfermera: “Niya walëjjtawa, TiFam. ¿Janit munasma leyin kellkañ yatekaña?”\nTiFam: “Jisa, wal munirista, ucampis librorojj ajjsartwa.”\nEnfermera: “Janiw cunats Bibliarojj ajjsarañamaquiti. Ucajj siwa Diosajj wawanacarojj munasiwa.”\nUcürutjja TiFam jupajj sapüruw misión escuelaru saräna. Waljanacwa yatekäna ucampisa cristiän yatichawinjja jinchupjj llupt’asirïnwa, ucampisa mä cutinacajja mä juq’it istänwa. Janiw amuycänti cunatsa maestrojj Diosan wawapäñatjj parlascäna. TiFam apjjarutaynawa medallapa cuncapan warkt’atäscana ucjja. Mä chicajj jupat larusitaynawa. TiFam sustjasïnwa ucat jalsuwayatayna cursopata jacht’asisa.\nEnfermera: “TiFam, ¿cunats jachta?”\nTiFam: “Janiw amuycti. ¿Cunjamatsa Diosan wawapäjjerista?”\nEnfermera: “Biblian kellkatawa, qhititejj Diosar creyqui uqhamarac Tatit Jesusaru catokqui jacäwiparojja Diosan wawapaw tucjje.”\nTiFam: “Uc luriristjjä tatajjajja jawkjjetaspawa. Ajjsarañaw utjitu.”\nEnfermera: “Diosar mayiñaniwa tatamajja Diosan Yokaparu creyjjañapataquiraqui.”\nTiFam chämt’asiwa uctasti oración luri.\nTiFam: “Tatit Jesús, jumar creytwa. Juchanacajj perdonita jutamay jacäwijjaru.”\nEnfermera: “Jichhajj Diosan wawapäjjtawa. Jesusasti jumamp chict’atapininiwa.”\nTiFam: “¡Diosan mä wawapätwa!”\nMä kawkha tiempotjja tatapajja jutatanawa utapar irpasjjañataqui. Sarjjañapataquijja mä Biblia regalapjjatayna. Tatapasti mayj uñtatayna ucampis amuquïscänwa utar puriñcama.\nOrestil: “¿Jichhajj jumajj uca Jesusarojj creyiractati?”\nTiFam: “Jïs papito, nayajj Diosan mä wawapätwa. Jacäwimarojj Jesusar mantayjjaraquimay. Bibliaj cunapachatejj maynejj Jesusar catokjjejja ucjaw Diosan wawapäjjejj sïwa.”\nJaniw juc’amp TiFam jupajj sisjjänti. Tatapajj Biblia aparatayna ucatsti warankanacaruwa ch’iyjäna, ucatsti thayaw phuthumiyjje.\nMayanwa cuentjjäma cunjamasa.\nUñstirinaca: Parliri, enfermera, TiFam, Orestil\nPage last modified on February 27, 2019, at 07:47 AM | powered by PmWiki (pmwiki-2.2.140)


Global Voices Aymarata » México: ¿Sartasiwix nuwasiñ tuqitat jan ukax Gubierno tuqitacha? · Global Voices Aymarata » Print\nJaqukipäw uñt'ayata/apkatata 28 qasäwi phaxsi 2011 12:15 GMT 1\t · Qillqiri J. Tadeo Jaqukipiri Emma Quispe Mamani\nCategoria-naka: Latin America, México, Citizen Media, Digital Activism, Protesta\nPacha uru suxta llamayu phaxsi pä waranqa tunka mayani maranxa, waranqha markachir mixikanunak ukhamaraki yaqha markanakankiris Nueva York, Buenos Aires, Paris ukat Madrid uka markanakaxa mistsuwayaqpxatanaw unxtasiwinakaru jan nuwasiwi utjañapataki. Yaqhipax mayipxanwa Felipe Calderón markan jilir iiptirix  jaytxañapa. Kunatix jupax janiw kuns lurawaykataynati yanqhachaña ukhamaraki wila wartawi uka tuqinakatxa, ukham sasaw yatiyapxi khaysa BBC  tuqinxa.\nJavier Sicilia, sikt'irit irnaqirin wawapawa achuqa phasi tukuy aka maratxa wal ch'amañchawayatayna jan utjañapataki aka nuwasiwinakax ukhamaraki sartasiwinaka utjañapataki.\nMexicanos protestando contra la violencia en el Zócalo en Ciudad de México. Alberto Millares, Copyright Demotix\nMarkachirinakan arsuwipanakax ratukirakiw taqi blogs uksanakan uñstawayana. Víctor Hernández  ukan arsuwipax uñstawayiwa blog Michoacán en Resistencia sutinchatatuqina, kunatix jupax kusist'awayatanawa, pashp markachirinak sartasitapata jan yaqha jilir irnaqirinakan ch`amañchata.\nUkhamarakiw t'axllirt'awayatana, aka sartawirux jan nuwasiwi utjañapataki, ukat aka unxtasiwinakax lurasiwayaniwa taqiwx markanakana sarakiwa. Javier Sicilia uka jaqiw yatiyawinaq yatiyawayatäna, ukat juk'amp pachpa pisin jakir jaqinakarakiw yatiyasiwayapxatana khaysa tiliwisiun tuqinakata jan uka tuqi irnaqirinakampi yanapt'ata.\nAkax nayrir sartasiwiwa pisi jakirinak tuqitxa aka nuwasiw sayt'ayañataki aka sartasiwix lurawayapxiwa jan khitin chamanchata.\nJavier Hernández Alpízar , blogutak Zapateando2, satak ukatakixa sawayatanawa Siciliaxa, jaqiw apanaqawayi jilir irnaqirinakaru ukhamaraki yanqhachir jaqinakarusa, ukat sartasiwinakac utjatapa.Ukatsti Hernadez Alpizar sawayarakitaynawa:\nLaphir qillqata uka tukumintux tukusiskiw ma kulirawiru,ukat sapxarakiwa qhuru arunakampi “nanakax qarxataxaptu jumanak pulitikunakatxa ukhamaraki ukankir irnaqirinakampisa, kunatix jan suma irnaqatata, janiw kusapkayatati akanak sayt'ayxañatakix. Kuntix aka markax munki nayraqatar sartañatakix jan ukasti janiw nayraqatar mistkaniti”.\nJenaro Villamil  bloguer ukahamarak yatiyir jilax tuka waraqa jaqiw Mixiku markanx unxtasipxi sasaw yatiyatana. Villamil uka jaqitakix qhanatanaw kunats uka unxtasiwixa ukaxa:\nKulirat, tunka waranqa jaqinakaw unxtasiwayapxana khaysa Bellas Artes Mixiku markana narkutrafiku tuqit arusiñataki, ukhamarakiw kimsa warnqa markachirinakawa arusiwayapxatayna sikt'ir irnaqirimp p'iqinchata, kuirnawaka tantachawi ukhana, akax paqallqu waynanakampiw qalltawayatayna nayririr pä tunk kimsaqallquni achuqa phaxsitxa.\n“Mistsum Calderon! ¡mistsum Calderon!” sasaw arnaqhapxatana, kunawsatix jupanakax sarapkana unxtasiwiru Mixiku marcanx. Pachp arunakarakiw ist'asina Muntiriy, Mirida, Guadalajara ukat juk`api markanakanas.\nYaqha tuqitx, administrador blog tuqix México Sí  ukxatw arst'awayarakitayna, muspaña arunaka aka unxtawinakatxa, ukat qhanañchawayatanawa kunatix janiw guwirnu tuqitakiti jan ukasti nuwasiñ tuqitatapa aka unxtasiwinakax sasa:\n¿kunats aka unxtasiwixa? ¿Amuyt`asiptati jiwayan amtat utxatapa jiwas tuqi? ¿ Kunas askichawixa? ¿Markachir mistsuñapa kallinakar yatiyir nuwasiñ tuqita? Amuyt`twa ukax janiw kuntakis walikiti, aka nuwasiwix apnaqatawa jaqinak jiwayirinakamp jan yatiqañ utar saririnaka, jilpach alkul umirinaka jiwayiri yaqhanakataki. Aka jiwayir jaqinakax payllawi p'iqinchirinakamp churatawa, jan yatir ni muniri markxa qullqi apsuriki. Unxtasiwinx aka jaqi jiwayirinakax umatasipkanawa kunatix jupanakax munapxanwa justxasiñap markachirinakax. Kunapachatix jaqinakax justxatapxi ukhax, janiw chamakaniti qarintañaxa, lunthataña ukamaraki qullq apsuñasa.\nUkhamaw tukuyawayxi arst'atapaxa, aka bluguer tuqitxa, ullirinakapar mä jawst'awimpi:\nJaniw jaytsnati q'alpach askichanxa aka jan walt'awitx markatuqiruxa, arsuñasawa jan suyañkam ma wawaru jiwañapkama\nAkanx mä mayanakakiw unxtasir jaqinakan arsuwinakapax suxta llamayu phaxsinxa Mixiku markana. Kunatix janiw yatiskiti kunats unxtasiwipxi qhiti tuqisa ukat kunas lurasini. Ukhamarakiw wali kusawa yatiña kunjams markax mistsuni nayraqataru aka jan waliwitxa ukhamarakiw aka jutir maranxa yaqha prisidintiruw ajlliñaxani kunatix jaqinakaw amuyt'apxani partido poder  ukar ajlliñs jan uksti pachpaskañapatakisa.\nURL to article: https://aym.globalvoices.org/2011/04/1538\n Felipe Calderón markan jilir iiptirix: http://es.wikipedia.org/wiki/Felipe_Calder%C3%B3n\n Víctor Hernández : http://michoacanenresistencia.blogspot.com/2011/04/la-marcha-de-hoy-contra-la-violencia-un.html\n partido poder: http://es.wikipedia.org/wiki/Partido_Acci%C3%B3n_Nacional_%28M%C3%A9xico%29


Isaías 42 - Holy Bible [Aymara Bible 1997] - (Isa 42)\n“Acajj sirvirejjajja, qhitirutejj nayajj uywascta ucajja, ajllisitajjawa, jupanracwa cusistjja. Ajayojjsa jupjjaruraquiw uchtjja, uqhamat cunatejj chekapäqui ucanac take marcanacaru apaniñapataqui.\nJaniw arnakascaniti, janiraquiw arscanisa, jupan arupajj janiraquiw callenacansa ist'ascaniti,\nniya p'aquisirjam sokos lawsa janiw p'acjcaniti, janiraquiw niya jiwt'asquirjam mechsa phust'caniti. Chekpachansa jupajj sumancañampi cheka cancañampwa apanini.\nJaniw samarcaniti, ch'amsa jiwt'ayascaniti, aca oraken cheka cancaña uscuñapcama. Kota tokenquir marcanacasti yatichäwinacapjja suma ist'apjjani.”\n“Naya, Tatituw, jumarojj jawssma cheka cancañajj phokhañamataqui, amparamatracwa wayjjarsma, uqhamat jumajj khespiyasiñ apañamataqui; nayaw jumarojj sayt'aysma, munaractwa jumajj mä chimpüñama marcajjampi arust'äwiru mantatajjatjja, marcanacataquisa mä khanäñamaraqui.\nJuyqhunacarusti uñjayañamwa muntjja, carcelanquirinacarusti carcelat irpsuñamaraqui, cawqui ch'amaca calabozonacantejj jacapqui ucata.\nAmuyapjjam, cunjämsa phokhasisqui cuntejj nayratpach yatiycta ucajja, jichhasti machak yatiyäwinac yatiyaraquëjja, ucanacsti janïra uñstquipanwa jumanacarojj yatiyapjjsma.”\nTatitur k'ochupjjam mä machak k'ochu, wali jaya oraketpach juparojj yupaychapjjam, kotan tuyurinaca, uqhamarac uca kotan utjiri animalanaca, kota toke marcan jaquirinacasa.\nWasaras uqhamarac uca wasaran utjir marcanacas cusispan, Cedar token utjir campamentonacan jaquir jakenacasa. Sela token utjirinacasti cusisiñat k'ochupjjpan, kollu patanacatpach art'asipjjpan,\nTatiturusti jach'ar aptapjjpan, jupan jach'a cancañapsti kota token utjir marcanacan yatiyapjjpan.\nTatitusti mä atipjirjamaw mistuni, take ch'amampiraquiw nuwasiraquini mä nuwasir jakjama; art'asiniwa, ucatsti nuwasipjjam saraquiniwa, uñisirinacaparusti atipjaraquiniwa.\nTatitusti siwa: “Walja urunacaraquiw amuquïsctjja, amuct'aractwa, janiw cunsa arscaractti; ucampis jichhajj wawachasir warmjamaw wararëjja, aykösa jaqhusiraquïsa.\nKollunacsti jisc'a, jach'wa t'unjäjja, take ch'ojjñanacsa k'al wañsuyaraquëjja. Jawiranacsti wasararuw tucuyaraquëjja, jisc'a kotanacsa wañt'ayaraquïwa.\nJuyqhunacarusti jan uñt'at thaquinacanjamwa irparaquëjja. Jupanacan nayrakatapansti ch'amacjja khanaruw tucuyäjja, kollunacsti pampa orakeruw tucuyaraquëjja. Take ucanacsti lurapunïwa.\nYakha diosanacar alcatasirinacasti, uqhamaraqui uca diosanacar: “Jumanacäpjjtawa nanacan diosajjajj” sirinacasa, p'enkapatjja jayaruw sarjjapjjani.\n“Okaranaca ist'apjjam, juyqhunaca, amuyasipjjam, uñjapjjaraquim.\nJaniw qhitis utjquiti Israel sirvirejj-jama sinti juyqhu, sinti okarasa. Janiw qhitis utjquiti nayan qhitatajj-jama, Tatitun sirviripjama sinti juyqhu, sinti okarasa.\nWalja yänacwa uñjejja, ucampis janiw cuns amuyquiti; ist'ascaspawa, ucampis janiw cunsa ist'quiti.\nTatitusti, mä khespiyiri Diosätapatjja, yatichäwipjja jach'a c'ajquiri tucuyañrac munänjja;\nucampis aca marcarojj lunthatjapjjewa, k'epsuwayapjjaraquiwa, takenirus preso catuntapjjaraqui, calabozonacaruw jist'antapjjaraqui; jupanacsti catuntasipjjaraquiwa, janiraquiw qhitis jupanacat arjjatirejj utjquiti; jupanacsti lunthatawayapjjewa, ucampis janiw qhitis khespiyirejj utjquiti.”\n¿Ucampisa, qhitis jumanacatjja ucanacaru ist'ejja? ¿Qhitis ist'añ munejja cunatejj lurascani ucanacjja?\n¿Qhitis Israelarojj, Jacobon marcaparojj, atipjatäpan lunthatataraquïpan sejja? ¿Janiti Tatitu take ucanacjja lurayquejja? Jupanacasti Tatitutaquiw juchañchasipjje, janiraquiw cuna thactejj Tatitojj uñacht'ayqui ucanjam sarañ munapquiti, janiraquiw yatichäwinacaparus jaysapquiti.\nUcatpï jupanacataquejj colerasïnjja, mutuyaraquïnsa mä jach'a guerrampi naqhantayasa, uqhamas janiw jupanacajj yatekañ munapcänti.


Juan 6 - Holy Bible [Aymara Bible 1997] - (Juan 6)\nSpanish Portuguese Guarani Quechuan Aymara\nGénesis Éxodo Levítico Números Deuteronomio Josué Jueces Rut 1 Samuel 2 Samuel 1 Reyes 2 Reyes 1 Crónicas 2 Crónicas Esdras Nehemías Ester Job Salmos Proverbios Eclesiastés Cantar de los Cantares Isaías Jeremías Lamentaciones Ezequiel Daniel Oseas Joel Amós Abdías Jonás Miqueas Nahúm Habacuc Sofonías Hageo Zacarías Malaquías --- --- --- Mateo Marcos Lucas Juan Hechos Romanos 1 Corintios 2 Corintios Gálatas Efesios Filipenses Colosenses 1 Tesalonicenses 2 Tesalonicenses 1 Timoteo 2 Timoteo Tito Filemón Hebreos Santiago 1 Pedro 2 Pedro 1 Juan 2 Juan 3 Juan Judas Apocalipsis\n6:1 6:2 6:3 6:4 6:5 6:6 6:7 6:8 6:9 6:10 6:11 6:12 6:13 6:14 6:15 6:16 6:17 6:18 6:19 6:20 6:21 6:22 6:23 6:24 6:25 6:26 6:27 6:28 6:29 6:30 6:31 6:32 6:33 6:34 6:35 6:36 6:37 6:38 6:39 6:40 6:41 6:42 6:43 6:44 6:45 6:46 6:47 6:48 6:49 6:50 6:51 6:52 6:53 6:54 6:55 6:56 6:57 6:58 6:59 6:60 6:61 6:62 6:63 6:64 6:65 6:66 6:67 6:68 6:69 6:70 6:71\nUca pasatatsti Jesusajj sarawayjjänwa Galilea kotat mayscataru, uca kotasti Tiberias sataraquiwa.\nWalja jakenacaw khepapat arcapjjäna, usutanacampi milagronaca luratap laycu.\nUcatsti Jesusajj mä kollu pataruw mistuwayäna, ucansti discipulonacapampiw kont'asiraquïna.\nJudionacan Pascua fiestapajj jac'ancjjänwa.\nJesusajj uñtasinjja walja jakenacan arcanitapwa uñjäna, ucatsti Feliperuw saraqui: —¿Cawquitsa mank'a alaniñäni aca jakenacataquejja? —sasa.\nUcsti sänwa Feliper yant'añataqui, Jesusajj yatïnwa cunatejj lurasiñapäcän ucjja.\nFelipesti ucjjarojj sänwa: —Pä patac denario kollke t'ant'ajja janiwa cunataquïcaspasa sapa mayniru, ni mä jisq'itcama churañataquisa —sasa.\nUcatsti Simón Pedron Andrés jilapa discipulojj saraquïnwa:\n—Acan mä wawaw utji, pheska cebad t'ant'ani pä chawllaniraqui; ucasti, ¿cunataquiraquïspa acqha jaketaquisti? —sasa.\nJesusasti saraquïnwa: —Takeniru konurayapjjam —sasa. Ucawjansti walja pastonacawa utjäna, chachanacasti niya pheska warankjamaw konurapjjäna.\nJesusajj t'ant'anac amparaparu catusinjja, Diosaruw yuspagaräna, ucatsti discipulonacaparuw churäna. Discipulonacapasti laquiränwa take uca konurat jakenacaru, chawllanacsti uca quipcaracwa laquiräna kawkhtejj munapcäna ucqha.\nCunapachatejj sist'atäjjapjjäna ucqhajja, Jesusajj sänwa discipulonacaparojja: —Apthapipjjam uca puchunaca, jan inamayaru tucusiñapataqui —sasa.\nUcatsti tunca payani canastwa apthapipjjäna uca pheska cebad t'ant'at jilt'irjja.\nJesusan uca milagro luratap uñjasinjja, jakenacajj sapjjänwa: “Chekpachansa aca jakejj jutañapäcän uca profetawa” sasa.\nJakenacajj munañanacapampiw reyit kont'ayañ munapjjäna. Jesusasti uc yatisinjja sapaquiw wasitampi kollur sarjjäna.\nNiya jayp'öjjepanjja, Jesusan discipulonacapajj kotaruw sarakapjjäna.\nUcatsti mä botjjaruw mantapjjäna, kotanjam Capernaum tokeru maqhatañataqui. Niya ch'amact'ascänwa, Jesusasti janïraw cutt'ancataynati.\nUcatsti mä jach'a thayawa kota mathapinacampi sartaraquïna.\nNiya mä tupu jiljamwa sarapjjatayna. Ucqha sarcasinwa Jesusar uñjapjjäna uma patanjam jutasquiri, jupanacasti ajjsarapjjänwa.\nJesusasti jupanacarojj sänwa: —¡Nayäsctwa, jan ajjsarapjjamti! —sasa.\nUcatsti jupanacajj cusisiñampiw catokapjjäna. Mä juc'amp sartasinsti cawquirutejj sarapcäna ucarojj purjjapjjaraquïnwa.\nKhepürusti, kotat mayscatanccäna uca jakenacajja, uñjapjjataynawa Jesusan discipulonacapajj mä sapa bote utjcäna ucat sarjjapjjatapa, ucampis Jesusajj janiw jupanacamp chica uca botenccänti.\nUcchañcamasti yakha botenacaw Tiberias marcatjja purini, cawqhantejj Tatitojj yuspagarcäna, uqhamarac jupanacajj t'ant'a mank'apcänjja ucawjaru.\nJesusas uqhamarac discipulonacapas jan ucancjjepanjja, jakenacajj uca botenacjjatwa Capernaum tokeru sarapjjäna, Jesusar thakeri.\nJupanacajj kotat qhurcataru purisinjja Jesusaruw jicjjatapjjäna, ucatsti jisct'apjjänwa: —Yatichiri, ¿cunapachas acar purinta? —sasa.\nJesusasti jupanacarojj sänwa: —Khanacwa sapjjsma, jumanacajj t'ant'a sist'asiñcam mank'apjjatam laycuquiw thakapjjestajja, janiw milagronac uñjasin amuyt'asipjjatam laycuti.\nJan irnakapjjamti tucusir mank'ataquejja, jan ucasti wiñay jacañ churiri mank'ataqui irnakapjjam. Aca mank'sti naya Jaken Yokapaw churapjjäma, Dios Awquisti nayaruraquiw ajllisitu —sasa.\nUcjjarusti jisct'apjjaraquïnwa: —¿Cuns lurapjjerista Diosan munañap phokhañataquejja? —sasa.\nJesusasti jupanacarojj saraquïnwa: —Diosajj cawquïrirutejj jupajj qhitanqui ucar iyawsapjjañamwa muni —sasa.\nUcatsti jisct'apjjaraquïnwa: —¿Cuna unañchsa uñacht'ayapjjetasma jumar nanacajj iyawsapjjañajjataquejja? ¿Cuns lurta?\nNayra awquinacasajja wasaranjja maná t'ant'wa mank'apjjäna, cunjämtï Kellkatanjj sisqui: ‘Diosajj alajjpach maná t'ant'wa churäna’ —sasa.\nJesusasti jupanacarojj sänwa: —Khanacwa sapjjsma, janiw Moisesajj alajjpach t'ant'jja churcänti, jan ucasti Awquejjaw chekpach alajjpach t'ant'jja churi.\nDiosajj t'ant'a churqui ucajja, alajjpachatwa sarakani, jupasti acapacharojj jacañwa churaraqui —sasa.\nUcatsti sapjjaraquïnwa: —Tata, uca t'ant'a churapjjapunita —sasa.\nJesusasti jupanacarojj sänwa: —Nayätwa jacañ churir t'ant'ajja. Qhititejj nayaru jutqui ucajja, janiw mayampis awtjayascaniti. Qhititejj nayaru iyawsquitani ucajja, janiw mayampis pharjayascaniti.\nUcampis cunjämtï sapjjsmajja, jumanacajj uñjcasinsa janiw iyawsapctati.\nTake qhitinactejj Awquejj churquitu ucanacajja nayaruw juti; qhititejj nayaru jutqui ucarojja janiw ankaru alisnuccti.\nNayasti janiw alajjpachat munañajj lurasir jutcti, jan ucasti qhitanquitu ucan munañap luririw jutta.\nQhitanquitu ucan munañapasti acawa: Cawquïrinacatejj jupajj churquitu ucanacatjja janiw maynirus chhakayañajjäquiti, jan ucasti khepa urunjja jacatatayañajjawa.\nQhitanquitu ucan munañapajja acanacawa: Take qhitinacatejj Diosan Yokaparu uñjquejja, uqhamarac jupar iyawsquejja ucanacajj wiñay jacañanïñapa, nayasti khepa urunjja jacatatayaraquïwa.\nJudionacajj ucanac ist'asinjja, Jesusjjat parlaquipasipjjäna: “Nayätwa alajjpachat sarakanir t'ant'ajja” satapata.\nSapjjaraquïnwa: —¿Janit acasti Josean Jesús yokapäqui? Jiwasanacajj awquiparus taycaparus uñt'tanwa. ¿Cunats uqham parli: ‘Alajjpachat sarakanta’ sasajja?\nJesusasti jupanacarojj sänwa: —Jan parlaquipasipjjamti.\nJaniw qhitis nayaru jutcaspati, janitejj qhitanquitu uca Awquejj apancaspa ucajja. Nayasti khepa urunjja jacatatayäwa.\nProfetanacan kellkatapanjja aqham siwa: ‘Diosajj takeniruw yatichi.’ Qhitinacatejj juparu ist'apqui yatekapcaraqui ucanacajj nayaruw jutapjje.\nJaniw qhitis uñjquiti Awquirojja, jan ucasti qhititejj Diosat jutqui ucaquiw jupar uñji.\nKhanacwa sapjjsma, qhititejj nayar iyawsquitu ucajja wiñay jacañaniwa.\nNayätwa jacañ churiri t'ant'ajja.\nNayra awquinacamajj wasaran maná t'ant'wa mankapjjäna, uqhampachasa jiwarapjjewa.\nUcampis nayajj parltwa alajjpachat sarakanir t'ant'jjata, uca t'ant'a mank'erinacasti jan jiwapjjañapataqui.\nNayätwa alajjpachat sarakanir jacañ churir t'ant'ajja. Qhititejj aca t'ant'at mank'cani ucajja wiñayataquiw jacani. Naya churcä uca t'ant'ajja nayan janchejjawa; ucsti churäwa acapachajj jacañanïñapataqui —sasa.\nJudionacasti uc ist'asinjja jupanac puraw ch'ajjwthaptapjjäna: —¿Cunjäms acajj pachpa janchipat mank'ayistaspajja? —sasa.\nJesusasti jupanacarojj sänwa: —Khanacwa sapjjsma, jumanacatejj jan Jaken Yokapan janchipat mank'apcätajja, janirac wilapsa umapcäta ucajja janiw jacañanïpcätati.\nQhititejj nayan janchejj mank'qui, wilajjsa umcaraqui ucajja, wiñay jacañaniwa, nayapï khepa urunjja jacatatayaraquëjja.\nJanchejjasti chekpach mank'awa, wilajjasti chekpach umañaraquiwa.\nQhititejj nayan janchejj mank'qui, wilajjsa umcaraqui ucajja nayampejj mayaquiwa, nayasti jupampejj mayaquiraquïtwa.\nQhitanquitu uca Awquejjajj jacañaniwa, nayasti jupïpanracwa jacascta; uca pachparaquiw qhititejj nayat mank'qui ucajja nayïpanwa jacani.\nAlajjpachat sarakanir t'ant'atwa parlta. Aca t'ant'asti janiw nayra awquinacamajj maná t'ant'a mankapcäna uqhamäquiti. Jupanacasti uqhampachas jiwarapjjänwa, ucampis qhititejj aca t'ant'atjja mank'cani ucajja wiñayataquiw jacani —sasa.\nJesusajj acanacjja jakenacarojj Capernaum sinagoganwa yatichäna.\nAca yatichäwinac ist'asinjja waljaniw Jesusan arquirinacapat sapjjäna: —Ch'amaw aca arunacap iyawsañajja, ¿qhitirac juparusti ist'ani? —sasa.\nJesusasti uqham parlaquipasipjjatanacap yatisinjja jupanacarojj saraquïnwa: —¿Acajj mayjt'ayapjjtamti?\nUqhamasti ¿cunas pasaspa Jaken Yokaparu cawquinccäntejj ucaru maqhatquiri uñjapjjasma ucajja?\nAjayuw jacañ churi, janchejj janiw cunataquis asquïquiti. Cunanactï nayajj jumanacar parlapcsma ucajja chekpach ajayun jacañ churir arunacawa.\nUcampis jumanac taypitjja janïraw iyawsapctati —sasa. Jesusajj yatïnwa kalltatpacha qhitinacas jupar jan iyawsapqui ucjja, yatiraquïnwa qhititï jupar aljantcani ucsa.\nUcatsti saraquïnwa: —Ucatpï sapjjsmajja, janiw qhitis nayaru jutcaspati, janitejj Awquejjajj apancaspa ucajja —sasa.\nUcqhatpachaw waljani Jesusan arquirinacapajj jaytanucus sarjjapjjäna, janiw juc'amp jupampejj sarnakjjapjjänti.\nUc uñjasinsti Jesusajj tunca payani discipulonacaparuw jisct'äna. —¿Jumanacajj sarjjañ munapjjaractati? —sasa.\nSimón Pedrosti ucjjarojj saraquïnwa: —Tata, ¿qhitirus arcapjjeristjja? Juman arunacamajj wiñay jacañ arunacawa.\nNanacajj iyawsjjapjjtwa, uqhamarac yatipjjtwa jumajj jacquiri Diosan Yokapa Cristötama —sasa.\nJesusasti ucjjarojj saraquïnwa: —¿Janit jumanaca tunca payaniru ajllipcsma? Ucampis jumanacat maynïriwa supayajja —sasa.\nUc sasinsti Jesusajj Simonan yokapa Judas Iscariotetwa parläna; Judasasti aljantañapänwa, tunca payanit maynïrïcchïn ucasa.\nJuan 1 / Juan 1\nJuan 2 / Juan 2\nJuan 3 / Juan 3\nJuan 4 / Juan 4\nJuan 5 / Juan 5\nJuan 6 / Juan 6\nJuan 7 / Juan 7\nJuan 8 / Juan 8\nJuan 9 / Juan 9\nJuan 10 / Juan 10\nJuan 11 / Juan 11\nJuan 12 / Juan 12\nJuan 13 / Juan 13\nJuan 14 / Juan 14\nJuan 15 / Juan 15\nJuan 16 / Juan 16\nJuan 17 / Juan 17\nJuan 18 / Juan 18\nJuan 19 / Juan 19\nJuan 20 / Juan 20\nJuan 21 / Juan 21


Myanmar: Irpirix uma quta lurawx suyt’ayawayiwa · Global Voices Aymarata\nQillqiriChan Myae Khine\nJaqukipäw uñt'ayata/apkatata 24 Taypi sata phaxsi 2011 10:33 GMT\nAka blog ullart'apxañäni Français, Italiano, Malagasy, বাংলা, Español, 日本語, Svenska, English\nAyeyarwaddy uma jawiran jiskhisiw hidroeléctrica uma quta lurawixa, aka uma jawirax jikxatasiw Maynmarat arax tuqina, Myanmaran apnaqirinakaw luraw sayt’ayawayi. Myanmar markan irpiri Thein Sein ukax mä carta qilqata parlamentur apayi, ukanx yatiyiw uma quta lurawix sayt’ayatäniw taqi markachirinak layku sasina.\nLurawix Myanmaran Chinan qulq uskuw yänakanawa. Aka luräwimpix munatanw kallisay China marakar apayañataki.\nNayra phaxsix, kallisay uka tuqit Zaw Min irpirix yatiyirinakarux sanw aka mark apnaqirinakax janiw aka lurawx sayt’aykanit kuna mä qawqha tamanak llakisitaspasa. Ukampisa markachir luräwinaka, kamisa chimpu rixintaw ramawi, kunjamanis uka uñst’awinakamp mayipxasin marka apnaqirinakarux uma qut luraw sayt’ayawix qhipa simananakax uka mayiwix wal miranti. Yatiyaw tamanakas wal arst’asipxi, ukhamarakiw wali uñt’at jaqinkasa, jupanakaw marka irpirirux luraw sayt’ayaw mayipxi.\nMyanmar intirnitan uñakipirinakax ch’amanchapxiw marka apnaqirinakan amtawipxa. HeinHlyan528 arst’iwa [my] Eleven Media Group yatiyanxa, Myanmaran mä uñt’at yatiyir yatiyawinaka:\nNayraqataxa, jawillt’añw munt marka irpiriru, jupaw aka quta luraw lurañ sayt’ayi. Taqi khitinakati Myanmaran lurawinakapatx yatippachaw kuna wali ch’amapachanw uka amtaw qhipayarañaxa. Jallatt’wa taqi chuymampi marka irpiriru kunatix lurawayiw kunti markachirinakax munkan uka, ukax Chinaruw ch’allxtayaspaw, kunatix Chinax Myanmar markaru aka Consejo de Seguridad de la ONU ukana jark’irinwa, ukhamarak kunjams uka chimpump rixintat amta yäp chhaqtayatax mayjt’ayani. Nayax, Myanmar markachirjamax, yatiñ muntwa kunjams munat Chinax jaysani aka lurawitatxa.\nYaqha arst’irixa, babymilo, aytiwa:\nSayt’ayawit khupthapiwikamax [lurawita], wakisiw taqpachan sarantaña.\nEleven Media tantachiw kunanaks markachirinakax sapxi. Mä suxta tunkan warmi Myitkyina siw wali askiw luraw sayt’ayawixa:\nMarka apnaqirinakapuniti sayt’ayi. Wali kusista. Janiw sañ munkt kujams aka lurawit llakisitayata. Jani näkix taqi markachirinaka, taqpach marka. Uka [lurawix] uraq q’al wañsuyaspa. Taqiw jan walt’awinkaspa. Wali kusisitapunitw uka yatiyaw ist’asaxa.\nImana, NayOoPeople uñast’ayiw aka arst’aw aka Facebook tuqina Voice Weekly [my] yaqha wali uñt’at yatiyaw yatiyir Myanmarana.\n¡¡¡¡Khusapuni!!!! ¡¡aka qalltawiw wali askix nayrar masjam sartañatak DASSK ukampi, birmano markachirinakampi, yaqha jaqi tamanakampi jichha marka apnaqirinakampixa!!\nUkampis janiw taqpach markachirinakax amuykapkit markan mayjat’awinaka. Ma jan sutin arst’irix aka ars jayti aka blog de Irrawaddy News [my] ukana:\nJichhax marka apnaqirinakax arnaqxaspaw markampitw sasina. Ukampis janiw sapxkit wiñayatakiw satytayatani sasa. Jupanakaw jalaqt akatx apsupxani. Janis atipkaspa uksa, phisqa marakiw suyt’añpaxa. Janiw markachir laykuw sañakaspati. Janirakkiwa sañakaspat Myanmaran uñjasiwipax mayjt’iwa.\nTint Kyaw Naing ukhamarakiw nayrt’a kusisiwit amuyt’i:\nUkax sañ munit, jutir maranakax, jan aka marka apnaqirinakampix sarantataxaspa, lurasispat pallapall marka apnaqirinakampiti. Ukhamaspax, ¡lurasiskañpakiti!\nThe Irrawaddy News ukhamarakiw six taqi marka chimpux Aung San Suu Kyi churiw suma puriw aka marka irpirin amtatapar Aung Kyi irpirimp tantachawina.


Global Voicesamp ukat jiwasan ch'amasampi\tJaqukipäw uñt'ayata/apkatata 15 jallu qallta phaxsi 2012 14:30 GMT\nAk uñt'ayama: Global Voices ukanx kunjams lurapt ukxa yaqhip pachax jiskt'asiritati? Akan kunjams 700 markachirinakaw global virtual ukhan historias ukanak apthapipxi. Sapüruw yanapt'asir p'qinchirinaka, editores, qillqirinaka,ukat ajqukipirinakax irnaqapxi, kunayman arunakan medios ciudadanos ukat sociales uka jiltayañataki, libertad de expresión en línea ukxata ukat yaqhanakan chikancht'asipxañapataki.\nJuk'a pachanxa, kimsa continentenakata, phisqha suyuta (países) ukat paqallqu jisk'a markata jaqinakax yanapt'asiniwapxi “Grito de resistencia de los guaraní Kaiowa uka sarawxata” [en] uraqpachana portugués ukat inglés aruna.\nJichhax Global Voices ukan yaqhip jaqukipirinakax uka kipkarakiw lurasipki, yaqha arunakan juk'amp jach'aptayañataki. Aka qhipa maran fundaciones ukat yanapt'anakamp yanapt'asinipk ukanakaruw jallallt'ata, juk'amp nayraqatar sarantañataki. yanapanakax ayudan servidor ukan espaciopar yanpt'añatakiwa, ukhamarak administrativos, Global Voices ukanakataki.\nAk uñt'ayama: twitter facebook reddit googleplusEmail Imprimiñataki QillqiriGeorgia Popplewell\nJichha Anuncios Histuryanaka 15 mara t'aqa phaxsi 2015Medio Oriente & Norte ÁfricaGlobal Voices ukax Iraní markan Campaña Internacional Derechos Humanos ukan yanapt'äwipampiw qallti\n19 taypi sata phaxsi 2014Citizen MediaCumbre 2015 de Global Voices ukan yatiyäwipa: ¡ Cebu, Filipinas uksan 24 ukat 25 urunakaw chinuqa phaxsit tantacht'asipxañäni\n20 achuqa phaxsi 2014Citizen MediaFlipboard ukax Global Voices ukanw Guías de Contenidos Locales jall ukanakn uñjasi\nAka blog ullart'apxañäni Español, Català, Malagasy, Português, Deutsch, Italiano, বাংলা, Français, srpski, عربي, English


Jamp'atux Jan Wali Jisk'a Laq'unak Tukjiritayna - Wikipedia\nJamp'atux Jan Wali Jisk'a Laq'unak Tukjiritayna\n3 Jamp’atux Jaqir Layqxañtakiw Apnaqata\n4 Ch’ich’ikiñ Jamp’atu\n6 K’ayrax P’iqi Muyunitakiw Wali\nJamp’atu[trukaña | chimp askichaña]\nAjkam jamp’atunakax achachilanakasatpach utjapiniritaynawa. Ukapachanakan jallupachä ukjanakaw uñstiritayna. Aka jamp’atunakax jallump chikaw alaxpachat jalaqtaniritayna, ukat janiw aliqat utjirikataynati, jan ukasti, jury sum achuñapatakiritaynawa. Ukjamïpan akanakax jawasana, ch’uqi taypina, ukat siwar taypin ukjamaw utjapxi. Ukat yaqhip patan jakasirinakax akjam sasaw arst’apxarakïna: ´aka qhipha maranakanx janiw nayrjam jamp’atunakax utjiti.’ Uka chhaqtatapax janiw kunatätapas yatiskänti. Jaqix ukjamakiw qhiphaqtxapxäna.\nUkat aka qhipha maranakan wasitat uñstatäxiwa. Anchak jan nayrjam taqichaqan utjkxiti. Jilpachax alpha taypina, ukat qhuthañ thiyanakan utjapxi. Jäll ukat arskasina, jallu qallt phaxs pä tunk ur saraqatan alph yawir sarkasin alpha taypin walja kunayman jamp’atunakaw uñjatäna. Ukanakar sum uñt’añatakix mä jamuqaw apst’aniwayata:\nAlpha taypin pä jach’a jamp’atux lat’asisipki.\nSäwi • Janiw jamp’atur usuchjañati, ch’ipjasiriw siwa.\nJamp’atux qach urquw utji. Jupanakax waljaptañatakix uma sayt’atanakaruw k’awnantapxi. Uka k’awnanakapax mäkirakiw juq’ulluptapxi. Ukjarux ukanakax kayuniptapxiwa, ukat qhiparux jamp’aturukiw tukjapxi. Saminakapax kimsarakiwa. Nayrïrix aka jamuqankï ukjamarakiwa. Mayiristi, qaqa ch’iyarawa. Qhiphirï ukax janq’u waña k’awirakiwa. Akanakax mayj qhachhqhapxiwa. Nayrirï ukax jallupachan jall ukat jury utjañapatakiw uñsti. Ch’iyarä ukax chhijchhimp jallump sint purintañapatakirakiwa. Akanakax janiw ask mayanakjam utjkiti. Sämkakiw utji. Ukat awtïx ukat justupakiw chhaqtxapxi. Janiw kunar tukxatapas sum yatiskiti. Yaqhippachax arumirjanakax awtun taqxatat jan ukax jaqin taqxatatas uñsxapxakirakiriwa.\nQullapa[trukaña | chimp askichaña]\nJamp’atux llixtitakiw qulla; nayraqatax jiwat jamp’at ninar nakt’ayasiña, k’iyjaña, ukat ukampiw laka puntar willjatasiña.\nJamp’atux Jaqir Layqxañtakiw Apnaqata[trukaña | chimp askichaña]\nAkkirï ukax jan waliw yaqhip jaqinakataki, kunatti layqasirinakax jamp’atx jaqir jan walt’ayañatakiw katupxi, sañäni: wila, q’illu, ukat ch’uxña ch’ankhampiw jamp’at qhiphäx charar chhitsut uta jak’ar uchapxiri. Jupanakax jamp’atjam jaqix ankusiñapatakiw ukar lurapxiritayna. Janiw aliq ukjamakïkiti. Taqikunaw suma lup’is lurata. Maysatx khitinakati jan yäqapk jupanakarux janiw kuns kamachirikataynati. Chhijtirï jupanakatakiw phuqhasiritäna.\nCh’ich’ikiñ Jamp’atu[trukaña | chimp askichaña]\nCh’ich’ikiñax aliqakiw ch’aran uraq patan jipiski. Ch’ich’ikiñax niya jach’a jamp’atur uñtataskarakiwa. Mäk’anakkiw mayja. Ukkirinakax akanakarakiwa: akax jisk’pachakiwa. P’iqipax janiw ancha jachäkiti. Phathankapakiw jach’pacha. Kayunakapax jach’pachanakarakiwa. Aka ch’ich’ikiñax ch’aranä ukjanakan jil jaki. Ukat uman kun tuyunaqañ yatiraki. Uka manqhan jall puriñtakix walpin jupanakax q’awaqiñ yatipxi. Q’awaqiñtakix kunkaruw phunstayapxiri; lupinx janiw aliqt’apxirïkiti, ukat pastu taypiru, alpha taypir ukjamakipiniw khämar khämar thuqhtas mantxañ yatipxi. Ukapachparakiw jamp’atjam jallupachakiw wal uñartapxi. Awtipachax justupakiw chhaqxapxi.\nK’ayra[trukaña | chimp askichaña]\nK’ayranakax janiw mayninakjam kawjans jakapkakiti. Jupanakax jawiranakanak awqaninakan utjapxi. Uka manqhatx janiw kunäkipans mistsunipkaspati. Akanakax ch’ich’ikiñat mäk’itampipxiwa. Uñtapax jamp’atump niya pachpaskarakiwa. Nayrapakiw jach’pacha. Saminakapax kimsarakiwa: ch’iyar ch’uxña, qaqa wila, ukat qaqa ch’iyarampi. Akanakax kunapachas utjapxakiwa.\nK’ayrax P’iqi Muyunitakiw Wali[trukaña | chimp askichaña]\nKunapachati patan jakasirinakax p’iqi muyunipxirïtan ukjaxa, nayrax jupanakax k’ayra jamp’at wallxtat umt’apxiritäna. Ukat ukax mäkiw qulliritayna.\nTaqi aka qilqt’atatx wal jan walinakaw jamp’attuqit uñstawayi. Walï ukax jamp’atux jan wali jisk’a laq’unak tukji, ukat janiw ukakïkiti, ukax jall ukat jury utjañapatakiw uñstañ yatiraki. Ukat ukax patan qamasirinakatakix askipiniwa. Ukampirus mayirï ukaw jan walïkiti, akampix sañ muntanwa, yaqhip tatitur jan iyawsirinakax layqasiñtakkiw munapxaraki. Ukjaman yaqhanakar jan walt’ayañataki.\nObtenido de «https://ay.wikipedia.org/w/index.php?title=Jamp%27atux_Jan_Wali_Jisk%27a_Laq%27unak_Tukjiritayna&oldid=76320»\nEsta página se editó por última vez el 21 ana 2013 a las 08:59.


Global Voices Aymarata » Ecuador: Kimsa thuqhuñ uta phichhantataxa (Factory) · Global Voices Aymarata » Print\nJaqukipäw uñt'ayata/apkatata 19 Mara t'aqa phaxsi 2011 14:06 GMT 1\t · Qillqiri Juan Arellano Jaqukipiri Martha Valencia Intimayta\nCategoria-naka: Latin America, Ecuador, Citizen Media, Desastres, Human Rights, Juventud, Protesta\nTunka llatunkan ur abril phaxsit saraqkipan, kimsa maraw jan walt’aw  aka thuquñ utan “factory Qito Markanx” utjatapax jalakipawayxi, pä waranq kimsa qallq marana(2008), Uka thuquñ utanx rock gótico  jupanakaw mä festival uñcht’ayasipkana. Uka phuñchhawinx tunka llatunkan jiwatanak ukatx patunk pusin usuchjatanakaw utjana. Jiwatanakax jilpachanix bandatuqinkirinakanwa,\njichhurunakamaw usuchjatanakax t’aqhisipxi. Taripawinakas juchaninak ar uñt’ayatapas utjkarakiwa. Wilamasipanakas,\njilamasinakapas taripawinakx mayisipkakiwa, kunalaykutix jupanakax munapxiwa aka Rock tuqinkirinakax kawkhans jayllint’asipkakispawa, jan khitins ñanqhachata.\nKunapachatix nakhantawaykanx ukhax walja Blogueros Ecuatorianos jupanakaw wal ch’amachasiwapxi, kunjamatix Sick boy aka Wildchild's Journal quien juparuw juch jaquwayi , kunjamatix janiw walt’aykit markachirinakaru, aka Rock gotico ukankirinakaxa.\nAka kipka thuquwinakax jan walt’awir purikipunisawa, kunalaykutix apasha jiwañtuqiru, jan ukast aka waynanakax jan amuyasis satanasar yupanchapxana, jan ukast luqiratapxchi bla bla …\nAlexis Guzme tatax aka Hecatombe markanx amuykipawataynawa\nukhamarakiw arst’awatayna  akham jan walt’awinakax jani walt’aykiti aka p’iqinchirinakaru.\nRocktuqinkir p’iqichirinakax jilpachaniw uraqmanqharaka kipk thuqun ut\nlurañ munapxi, wali jach’a uta uraqmanqharu, patak jan ukax pä patak jaqi\nmantkiri, janiw jupanakax pirmis thaqapkiti, kunalaykutix wali ch’amaw apsuña,\nukampirus mark apanaqirinakaxjaniw Rock thuquwinak utjañap munapki.\nTunka llatunkan ur abril phaxsi saraqkipan Quio Plaza Grandetuqinx \njiwatanakaruw amtasiwana ukatx jiwatanakan wilamasipanaka, jilamasipanak\njupanakaw wl lup’ikipapxana.\nMayni activistaw akxat yat'ayapxistu:\nMayni jiwatan wilamasipax aka jan walt’awitx arxayt’sistuwa: akham kimsamar\nphichhantasiwitx sarakipawayxi, Rock phuñchawix utjarakikinwa: Factory pä waranq tunka mayan maranx  janipuniw utjxaniti sasaw amtawayapxäna.\nKunjamatix, aka discoteca República Cromañón  Buenos Aires, Argentina ukanx discoteca Utopia Lima Peru, ukatx juk’ampinakax kawkharus\nphuñchhawx waynanakatakix America Latinanx utjxani.\nAka post ukax Globalizado , ukhamawa Juan Arellano jilan blogupana.\nURL to article: https://aym.globalvoices.org/2011/06/1746\n kimsa maraw jan walt’aw: http://www.teleamazonas.com/index.php?option=com_content&view=article&id=10908:qfactory-nunca-masq-a-tres-anos-del-mortal-incendio-&catid=1:nacionalestitulares&Itemid=88\n rock gótico: http://es.wikipedia.org/wiki/Rock_G%C3%B3tico\n juparuw juch jaquwayi: http://wildchild-journal.blogspot.com/2008/04/el-incendio-en-discoteca-factory-de.html\n Plaza Grandetuqinx: http://es.wikipedia.org/wiki/Plaza_de_la_Independencia_%28Quito%29\n Factory pä waranq tunka mayan maranx : http://metalurgiaenred.blogspot.com/2011/03/factory-nunca-mas.html


Éxodo 14 QA97 - Tatitusti aqham sasaw Moisesarojj - Bible Search\nIsraelitanacajj Mar Rojo sat kotwa pascatapjje\n2“Israelitanacarojja aqham sasa yatiyam; cutt'asinjja Pi-hahirot sat cheka nayrakataru puripjjpan, ucasti Migdol sat chekampi, kotampi uca taypinquiwa Baal-zefón sat cheka uñcatasina. Uca uñcatas chekanjja kota jac'aru carpanacap carpt'asisa utjantapjjpan. 3Ucampis faraonajj aqham saniwa: ‘Israelitanacajj janiw cawcsarus sarapcaspati, wasaranjj chhakhataw sarnakasipqui’ sasa. 4Ucampis nayajja, faraonarojj chuymapwa kalarayäjja khoruchasiñapataqui, ucatsti arctanipjjätamwa; ucat ch'amajjwa uñacht'ayäjja juparu, uqhamarac take ejercitoparusa. Uqhamatwa egipcionacajj yatipjjani nayajj Tatitütajja.”\nUcatsti israelitanacajj uqhamawa lurapjjäna. 5Faraonarusti yatiyapjjänwa israelitanacan sarjjapjjatapjja. Ucatsti faraonampi, yanapirinacapampejj israelitanacat parlaquipasinjja sapjjaraquïnwa: “¿Cunsa lurtan israelitanacar sarjjer antutasinjja, uqhamat jan jiwasar sirviñapataquejja?” sasa.\n6Ucampis faraonajj carropa waquicht'apjjañapataquiw ordenäna, ucatsti ejercitopampiw arctapjjäna. 7Egiptonquir carronacatsti sojjta pataca suma carronacwa ajlliwayapjje, ucatwa sapa mayni capitanajj mä carrota sarapjjäna. 8Tatitusti Egiptonquir rey faraonarojj chuymapwa kalarayäna, uqhamata israelitanacar arctañapataqui. Ucampis israelitanacajj mistuwayapjjänwa wali ch'amani.\n9Egipcionacasti mistsuwayapjjänwa take soldadonacapampi, carronacampi, caballonacampi uqhama israelitanacaru arctasina. Ucampis jicjjatapjjänwa kota thiyancasquiriru, Baal-zefón sat lugar uñcatasi Pi-hahirot sat lugar jac'ancasquiriru. 10Ucampis israelitanacajja, faraonampi egipcionacampi jutir uñjasinjja wali ajjsarayasipjjäna, ucatsti Tatituruw arnakasipjjäna. 11Moisesarojj sapjjänwa:\n—¿Janiti Egiptonjja sepulcronacajj utjcäna, aqhama nanacaru apsunisa aca wasaran jiwarayañamataquejja? ¿Cunatsa uqham lurta, nanacar Egiptot apsunisajja? 12Nanacasti Egiptonjja khanacwa sapjjsmajja: ‘Jaytapjjeta egipcionacaru sirvisquiri’ sasa. ¡Walïsapänwa jupanacaru sirviscaña, aca wasaran jiwarañat sipansa!\n13Ucampis Moisesajj jupanacarojj sänwa:\n—Jan ajjsarapjjamti, mayjancapjjaquim. Jichhawa uñjapjjäta Tatitojj cuntejj lurcani jichhüru jumanacaru khespiyañataqui ucjja. Ucampis jichhüru egipcionacar uñjapcta uqhamjja janiw mayampsa uñjcjjapjjätati. 14Jumanacasti jan llaquisipjjamti, Tatituwa jumanac lantejj nuwasiscani —sasa.\n15Ucatsti Tatitojj Moisesarojj sänwa:\n—¿Cunatsa nayaru arnakasinipjjesta? ¡Yatiyam israelitanacaru nayrakatar sarantapjjañapataqui! 16Ucampis jumajja amparamaru jach'a thujruma ayjjarusinjja kotjjaru loktam, ucatsti uca kotjja payaruw jaljtayäta, ucanjam israelitanacajj maqhatapjjañapataqui waña orakenjama. 17Ucampis nayajja, egipcionacarojja chuymapwa kalarayäjja colerasisa jumanacaru arctanipjjañapataqui, ucatsti nayajj ch'amajjwa uñacht'ayäjja faraonaru, soldadonacaparu, carronacaparu, uqhamarac caballonacaparusa. 18Cunapachatejj ch'amajja uñacht'aycäjja faraonaru carronacapjjaru, caballonacapjjaru ucqhawa egipcionacajja yatipjjani nayajj Tatitötajja —sasa.\n19Ucampis Diosan angelapampi, kenayampejja israelitanacan nayrakatapa sarcäna ucasti jupanacan khepäjjaparuw jutjjäna. 20Ucampis uca kenayajj sayt'änwa egipcio soldadonacampi, israelitanacampi taypiru. Ucaw egipcionacataquejj wali ch'amaca tucuyänjja, ucampis israelitanacarojj khant'araquïnwa. Ucatjja uca arumajja egipcionacajj janiw israelitanacarojj jicjjatañ puedipcänti.\n21Moisesasti amparapwa kotjjaru loktäna, ucatsti Tatitojj inti jalsu toketa arum pakara wali thayt'ayanisasti kotjja payaruw jaljtayäna. Ucampis kotajja payaru jaljtasinjja waña orakeruw tucüna. 22Ucatwa israelitanacajja kotjja maqhatapjjäna waña orakenjama. Ucampis uma jaljtatasti pä perkjamänwa mayajja cupi tokena, mayasti ch'eka tokena uqhama.\n23Ucampis faraonajj carronacapampi, caballjjata soldadonacapampejja israelitanacarojj arctapjjänwa chica kotcama mantasa. 24Khepärmanthi willjtasti Tatitojj egipcionacajj cawqhancapcäntejj ucqharojj uñch'uquiscänwa nina taypita, uqhamarac kenayata, ucatsti egipcionacarojj jupanacpura jan walt'ayasiñaruw puriyäna. 25Uqhamarac carronacapan ruedanacapsa k'ewiraraquïnwa, ucatsti wali c'achaquiw sarapjjäna. Uqham uñjasinsti egipcionacajj sapjjänwa:\n—Jaltjjañäni, israelitanacatjja, Tatituw jupanac lantejja jiwas contra nuwasini —sasa.\n26Tatitusti Moisesarojj sänwa:\n—Amparama kotjjaru loktam, ucat umajja chhakhayañapataqui egipcionacaru, carronacaparu, uqhamarac caballonacaparusa —sasa.\n27Ucat Moisesasti amparapwa kotjjaru loktäna, ucatsti khepärmanthi willjta horasasti umajja cunjämäcäntejj uqhamaruw tucjjäna. Ucatsti egipcionacajj jaltañwa munapjjäna ucampis umajja jupanacarojj chhaktayänwa. Uqhamwa Tatitojj egipcionacarojj kotan umampi tucjäna. 28Umasti cunjämäcäntejj uqhamar tucusinsti chhakhayänwa israelitanacar arctapcäna uca faraonan take ejercitoparu, carronacaparu, uqhamarac caballonacaparusa. Janiwa mayni soldadosa jacquir jilt'cänti, takeniw jiwarapjjäna. 29Ucampis israelitanacajja kotjja maqhatapjjänwa waña orakenjama pä suma perka taypi, mayajja cupi tokena, mayasti ch'eka tokena uqhama.\n30Uca urusti Tatitojj uqhamwa israelitanacarojj khespiyäna egipcionacan ch'amapatjja. Ucatsti israelitanacajj kota thiyanjja uñjapjjänwa egipcio jake jiwaratanaca. 31Ucampis israelitanacajja, Tatitojj jach'a ch'amapampi egipcionacar tucjir uñjasinsti wali Tatiturojj ajjsartapjjäna. Ucat Tatiturojj iyawsasaraquiw confiasipjjäna, uqhamarac Moisés sirviriparusa.


Génesis 2 QA97 - Uqhamaw alajjpachasa, acapachasa - Bible Search\n1Uqhamaw alajjpachasa, acapachasa uqhamaraqui ucanacan take cunanacatejj utjqui ucanacasa tucuyatäjjäna. 2Pakallkör urusti Diosajj take luräwinacapwa tucuyäna, ucatsti samaränwa. 3Uca pakallköri urjja bendicïnwa, kollana uru sasaw saraquïna, uca urun take luräwinacapat samaratap laycu. 4Uqhamawa alajjpachana, acapachana lurasïwipajja.\nJaken Edén huertoncatapa\nCunapachatejj Diosajj alajjpacha, acapacha lurcatayna ucapachajj, 5janïraw alinacajj utjcänti, koranacasa janiraquiw oraketjja alircataynati. Dios Tatitusti janïraraquiwa jalljja orakeru puriycataynati, uqhamarus janiraquiw qhiti irnakerisa utjcänti. 6Ucampisa, oraketjja umaw mistüna, ucatsti orakerojj karpantaraquïnwa. 7Ucjjarusti Diosajj jakerojj lak'atwa luräna, nasapat phost'asinwa jacaña churaraquïna. Uqhamatwa jakejj jacjjäna.\n8Ucjjarusti Tatitu Diosajj Edenat inti jalsu tokerojj mä huerto waquichäna. Ucaruraquiw uchäna cawquïri jaktejj jupajj lurcatayna ucjja. 9Uqhamaraqui Diosajj take casta suma frutanac achuri kokanac jilayaraquïna, ucanacasti mank'añataquïnwa. Uca huerto taypirusti jacañ koka uscuraquïna, uqhamaraqui asquimpi ñankhampi yatiñ churir koka uscuraquïna.\n10Edenatsti mä jawiraw mistüna, ucasti huerto karparaquïna, uca chekatsti pusiruw jaljtaraquïna. 11Nayrïri jawirajj Pisón satänwa, uca jawirasti Havila sat tokwa muytaraqui cawqhantejj korejj utjqui uca cheka. 12Uca chekan utjir korejj sinti sumawa, uqhamaraquiw suma resinas utjaraqui, uqhamaraqui ónice sat kalasa. 13Payïri jawirasti Gihón satänwa, uca jawirasti Cus sat tokwa muytaraquïna. 14Quimsïri jawirasti Tigris sataraquïnwa, uca jawirasti Asiria toket inti jalsu tokeruw muytaraquïna, pusïri jawirasti Eufrates sataraquïnwa.\n15Cunapachatejj Tatitu Diosajj jakerojj Edén huertoru usccatayna yapuchañapataqui, uqhamaraqui uñjañapataqui, 16ucapachasti aqham sänwa: “Aca huerton take kokanacat mank'asïta, 17ucampisa asqui uqhamarac ñankha yatiñ churir kokatjja janiw mank'ätati. Uca kokan achunacapjja jan mank'amti, mank'äta ucapachasti chekpachan jiwäta” sasa.\n18Ucjjarusti Tatitu Diosajj saraquïnwa: “Janiw walïquiti jaken sapaquïñapajja. Nayajj jupataquejj mayni jupampi chica jaquiri, uqhamaraqui yanapt'iri lurarapï” sasa. 19-20Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti. 21Ucatsti Tatitu Diosajj jakerojj mä jach'a iqui puriyäna, iquiñcamasti mä jaraphi apsüna ucatsti wasitatwa janchipjja jist'thapjjaraquïna. 22Uca jaraphitwa Tatitu Diosajj mä warmi luräna, ucatsti chacharuw uñstayaraquïna, 23chachasti uñjasinjja saraquïnwa:\n“¡Acapï chekpachansa janchejjat janchinejja, uqhamarac ch'aqhajjat ch'aqhanejja! Jupasti Warmi satäniwa, Diosajj chachat apsutap laycu” sasa.\n24Ucatpï chachajj awquipsa, taycapsa jaytjjanejja, warmipampi mayachasjjañataqui, panpachanisti mä sapa jakequïpcaspasa uqhamäpjjaniwa.\n25Chachasa, warmisa k'alalaquïsipcänwa, ucampisa janiraquiw cawquïrisa jupanacatjja uqhamätapatjja p'enkasipcänti.


Ma definicion diccionaruta criastiano toq’etha ma isq’a igualaspawa “ma jaq’eja profeseja jesusuru creitja cristjama jan ukasaja religionan enseñanakapa Jesus toq’etha” akaspa t’akija ,wali t’akiru sarañaspawa. awiapaja janiwa yatiychitusa cunapunisa cristiano significadupa. Aca aruj “cristiano “ nuevo testamentonja akimsa tokew parli ( hechos 11:26, 28; 1 pedro 4:16) Jesucristo arquirinakaja “cristianos” satanawa nayra timput pacha ukjumanawa. Antioquia uka tokena (Hechos 11:26) Kuna Dios thoketa parlañasa ukanakaja cristiano sañawa cristo arupa parlirinakaja “cristiano” jicha pachanja cristiano ña ch’akatawa, significadupaja, Wichaj aleq’a iglisiaru sarañaja, cristianatwa sawjaupjewa, alek’a lakatha parlasma, nayaj cristuru creita, yasta cristianuwjasmaw.\nPalabra “Cristiano” tiempompija ña ch’akeja sinificadupaja, jichaja signifikija jupanakataki, ma aleka arutaki sapaja cristianutwa sasa, ukaja janiwa verdadero jesucristo seguidoraskapunispayi, aleka iglesiaru saraña cristianutwa sañaspati,” iglesiaru saraña, jilatanakaru janapaña, ukaja janiw comvierktampti suma cristianuru, iglesiaru saraña janiwa convierktamti cristianuru, ma carro garagerus sarasma carruptasmas ukjumjama,. miembro de la iglesija, jumas asistisma servicionakaru regularidadampi, ukatja churata obranaka, ukanakaj janiw cristianuru convierktamti.\nBiblia yachchituja, suma obranaka lurasmaja, janiw suficientispaty diosatakija (Tito 3:5) siwa misericordiawa salvchitu, ñasa obranakamaja janiw salutamti, jupaja saluchitu renacimientumpi, espiritusanto thok’eta.\nSipanja, Dios aukinpis wastata aca munduru purtanja (Juan 3:3; Juan 3:7, Pedro 1:23), fe cristuru uchchituja (Efesios 2:8) sarakiwa fe taypitja la gracia, salvaciona q’atuq’apta ukaja salvacionaja Diosana voluntadapawa.\nKjitisa fe y confianza uchani jesusuruya “cristiano satawa”, la cruz ukanja, jiwthawiwa kimsa urutja jaktawi, la resurrección sañani (Juan 1:12) sija, kjitisa taq’pachanakaru, kjitinakasa creichi ,katukchi sutipa, jupanakaja puripjiwa ma wawjama diosataki, ma marca de verdadero Cristiano ukaj amor churaña jakjanakaruesucristuru.,obedeseña diosaru (1 juan 2:4,10), verdarero Cristiano sipanj diosan wawapaniwa ,familia partiwa diosana diosaja ma kutimpi jakaña churawi.


Bible in one year - Aymara Bible 1997 - July 30\n1. Aca sacerdotenacamp uqhamarac levitanacampiw cutt'anjjapjjänjja Zorobabelamp chicajja, jupasti Salatiel ucan yokapa, uqhamarac Jusueyamp cuna; sacerdotenacasti acanacänwa: Seraías, Jeremías, Esdras,\n7. Salú, Amoc, Hilcías uqhamarac Jedaías. Acanacawa sacerdotenacan jilïrinacapäpjjänjja, uqhamarac jilanacapa Josué chachan urunacapana.\n8. Levitanacasti acanacäpjjänwa: Josué, Binuy, Cadmiel, Serebías, Judá uqhamarac Matanías, jupasti masinacapampejja catuyatäpjjänwa yupaychaña k'ochunaca k'ochuyañataqui;\n9. uqhamaraquiw Bacbuquías, ucatsti Uni ucanacajj levitäpjjaraquïnwa; jupanacan nayräjjapan jicjjatasipjjäna lurañanacapa lurapjjañapataqui.\n10. Josué ucasti Joiacim ucan awquipänwa, Joiacim ucasti Eliasib ucan awquipänwa, Eliasib ucasti Joiada ucan awquiparaqui,\n11. Joiada ucasti Johanán ucan awquipänwa, uqhamarac Johanán ucasti Jadúa ucan awquiparaqui.\n12. Joiacim chachan urunacapansti familiata jilïr sacerdotenacajja acanacänwa: Seraías uca familiatjja Meraías ucänwa; Jeremías ucatjja, Hananías ucänwa;\n13. Esdras ucatjja, Mesulam ucänwa; Amarías ucatjja, Johanán ucänwa;\n14. Melicú ucatjja, Jonatán ucänwa; Sebanías ucatjja, José ucänwa;\n15. Harim ucatjja, Adna ucänwa; Meraiot ucatjja, Helcai ucänwa;\n16. Ido ucatjja, Zacarías ucänwa; Ginetón ucatjja, Mesulam ucänwa;\n17. Abías ucatjja, Zicri ucänwa; Miniamín ucatjja, uqhamarac Moadías ucatsa, Piltai ucänwa;\n18. Bilga ucatjja, Samúa ucänwa; Semaías ucatjja Jonatán ucänwa;\n19. Joiarib ucatjja, Matenai ucänwa; Jedaías ucatjja, Uzi ucänwa;\n20. Salai ucatjja, Calai ucänwa; Amoc ucatjja, Eber ucänwa;\n21. Hilcías ucatjja, Hasabías ucänwa; uqhamarac Jedaías familiatjja, Natanael ucaraquïnwa.\n22. Eliasib, Joiada, Johanán, uqhamarac Jadúa ucanacana urunacapana, uqhamarac Persanquiri rey Dariona marcar apnakcäna uca urunaccamajja, levitanacajja kellkatäpjjänwa familianacan jilïrinacapa, uqhamarac sacerdotenacasa.\n23. Familiata jilïr levitanacajja crónicas libron kellkatäpjjänwa Johanán urunacapcama, jupasti Eliasib chachan allchhipänwa.\n24. Levitanacan jilïrinacapasti acanacänwa: Hasabías, Serebías, Josué Binuy, uqhamarac Cadmiel, ucatsti masinacapajja jupanacan nayrakatapancascänwa Tatituru yupaychañataqui, uqhamarac yuspagarañataquiraqui, jupanacan lurañanacapajj wact'cäna uca horasapana, cunjämatï Diosanquir David chachajj ewjjawaycäna lurapjjañapataqui uqhama.\n25. Mantañäqui uca puncunaca uñjirinacasti acanacänwa: Matanías, Bacbuquías, Obadías, Mesulam, Talmón, uqhamarac Acub ucaraqui.\n26. Take acanacawa jacapjjäna Joiacim chachan urunacapana, jupasti Josué chachan yokapänwa, Josadac chachan allchhiparaqui, Nehemías gobernadoran urunacapana, Esdras sacerdote, yatichirina urunacapanaraqui.\n27. Jerusalén perka loktañ uru purinïna ucqhajja, thaktapjjänwa levitanacarojja cawqha chekanacantejj jacapcäna ucqhanaca, ucatsti irpapjjänwa Jerusalenaru cusisiñampi, yupaychasina, uqhamarac k'ochusina loktapjjañapataqui, platillonacampi, arpanacampi, uqhamarac liranacampi cuna.\n28. Ucatsti k'ochuri levitanacajja jutapjjänwa Jerusalén marca muytpachata, Netofa uca jisc'a marcata,\n29. Gilgal chekan utanacäquis ucampita, uqhamarac Geba, Azmavet uca orakenacatsa; k'ochurinacajja Jerusalén muytpacharu jisc'a marcanaca lurasipjjatap laycu.\n30. Ucatjja k'omachasipjjänwa sacerdotenacasa, uqhamarac levitanacasa. Ucatsti k'omachapjjaraquïnwa marcanquir jakenacaru, marcan puncunacapa, uqhamarac perkapsa.\n31. Ucatjja perka patarojja maqhataytwa Judá chekanquir jilïrinacaru, uqhamaraqui ucatsti wact'ayaractwa pä jach'a k'ochurinaca. Nayrïri k'ochurinacasti perka patanjamawa saräna cupi tokeru, T'unanaca Warañ sat puncüquis ucsa tokeru.\n32. K'ochurinaca khepanjamasti saränwa Osaías chacha, Judá chekanquiri chicat jilïrinacampi,\n33. aquïri chachanacamp cuna: Azarías, Esdras, Mesulam,\n34. Judá, Benjamín, Semaías uqhamarac Jeremías ucamp cuna.\n35. Sacerdotenacatsti acanacaraquiw trompeta toct'asisa sarapjjaraquïna: Zacarías, jupasti Jonatán ucan wawapänwa, jupan nayra awquinacapasti acanacänwa: Semaías, Matanías, Micaías, Zacur, uqhamarac Asaf ucaraqui;\n36. uqhamarac familianacapa Semaías, Azarael, Milalai, Gilalai, Maai, Natanael, Judá uqhamarac Hanani ucaraqui, jupanacasti Davidan instrumentonacapwa tocapjjäna, Davidasti Diosanquir chachänwa. Jupanacan nayrakatapanjja yatichiri Esdras sataw sararaquïna.\n37. Uma Jalsu puncu satäqui ucanjama sarcasina, uqhamarac wali alto perkäqui uca chekanjama nayraru sarcasinjja, maqhatapjjänwa Davidan marcapar maqhatqui uca escaleranjama, Davidan palaciop patäjjcama, uqhamarac inti jalsu tokena Uma Puncu satäquis ucacama.\n38. Payïri k'ochurinacasti ch'eka tokenjamwa saräna. Nayasti k'ochurinacan khepapwa perka patanjama saräyäta, mä chicata jakenacampi, Hornon torrepa satäquis ucqhata wali thuru perkäquis ucacama,\n39. pasapjjaractwa aquïri puncunaca: Efraín sat puncu, Jesana sat puncu, Chawllanac sat puncu, uqhamarac pasapjjaractwa Hananeel sat torre, Patac sat torre, Ovejanacan puncup satäquis ucacama; ucatjja Guardia puncu satäquis ucqharuw sayt'apjjta.\n40. Ucatjja paypacha k'ochurinacawa Diosan templopana lugaranacaparu uchasipjjäna; uqhamaraquiw nayamp chicaraquïna chicat jilïrinacajja.\n41. Trompeta tocapcäna uca sacerdotenacasti acanacänwa: Eliacim, Maaseías, Miniamín, Micaías, Elioenai, Zacarías, Hananías,\n42. Maasías, Semaías, Eleazar, Uzi, Johanán, Malquías, Elam, uqhamarac Ezer ucaraqui. Ucatsti k'ochurinacajj Izrahías ucan sarayatajja takeniw mayaqui k'ochupjjäna.\n43. Qhaya urunjja walja sacrificionacawa loktasïna, jakenacasti walipuniwa cusisipjjäna Diosajj jupanacaru jach'a cusisiñampi phokt'atap laycu. Warminacasa, wawanacasa wali cusisitäpjjaraquïnwa, ucatsti Jerusalenana cusisiñajj utjcäna ucajja jayatpachwa ist'asïna.\n44. Qhaya urunacataquisti utt'ayasipjjänwa cawquïr chachanacatejj uñjapjjañapäqui kollke imaña pirwanaca, ofrendanaca, nayrïri achunaca, uqhamarac diezmonaca uchañanacaraqui, ucarcama jupanacajj imapjjañapataqui, leyir phokhasa cunanacatejj sapa marcan orakenacapata purincäna sacerdotenacataqui, uqhamarac levitanacataqui ucanaca; Judänquir jakenacasti cusisitäpjjänwa sirvipcäna uca sacerdotenacampi uqhamarac levitanacampisa uca laycu.\n45. Jupanacasa, k'ochurinacasa, uqhamarac puncunac uñjirinacasa Diosaruwa sirvipjjäna, uqhamarac k'omachasiña luräwinsa, cunjämatï Davidasa, Salomón yokapasa ewjjawaycäna uqhama.\n46. Nayrapachajja, Davidana, Asaf ucanacan urupanjja utjänwa k'ochurinacan jilïrinacapa, yupaychañ k'ochunaca, uqhamarac Diosar yuspagarañanacasa.\n47. Uqhamasti Zorobabel, uqhamarac Nehemías ucanacan urunacapanjja, take Israel marcpachawa sapüru mank'añanaca churapjjerïna k'ochurinacaru, uqhamarac puncu uñjirinacarusa, jupanacasti levitanacarojj cunatejj wact'qui ucanacaracwa churapjjaraquirïna, ucatsti levitanacajj uca pachparaqui churapjjaraquirïna Aarón ucat saraker wawanacaparu.\n1. Qhaya urunsti Moisesan libropajja jakenacana uñjcatawa leet'atäna, uca kellkatanaracwa jicjjatasïna amonitanacasa, moabitanacasa janipuni Diosan marcapancañapajj waquisitapa,\n2. jan jupanacan israelitanacaru catokeri mistunipjjatapata mank'añampi, umañampiraqui, jan ucasti jupanacajj Balaam chacharuwa pagapjjäna israelitanaca toke maldición arunaca arsuñapataqui, ucampis Diosasajj uca maldicionjja bendicionaruw tucuyäna.\n3. Uqhamasti, leyejj cuntï siscäna ucanac ist'asinsti, Israel marcatjja yakhachapjjänwa take qhitinacatejj jaya marcat jutir jakenacampi mayachascatayna ucanacaru.\n4. Uca nayrakatasti, Eliasib sacerdotew Diosasanquir templopana pirwanacapa uñjiritaqui uchatäna. Eliasib ucajj Tobías ucan familiapätap laycusti,\n5. jupajj churataynawa mä jach'a uta, cawqhantï nayrapachajj ofrendanac imañäcäna, inciensonaca, yänaca, uqhamarac diezmonaca: trigota, vinota, aceiteta, levitanacar churañäcäna, k'ochurinacarusa, uqhamarac puncu uñjirinacarusa, ucjjarusti cunanacatejj sacerdotenacaru churañäcäna ucanacaraqui.\n6. Cunapachatï take acanacajj lurascäna ucqhajja, janiw nayajj Jerusalenancäyätti, quimsa tunca payani mara, rey Artajerjes apnakcäna Babilonia marca, ucqhawa cutt'anta reyin ucaru; ucat mä kawkha urunacatjja reyitjja mayisiraquictwa cutt'aniñataqui,\n7. ucatsti Jerusalén marcarojj cutt'antwa. Uqhamatwa nayajj uñjta Eliasib ucan jan wali luratapa, Tobías chachar yanapañataquisti, Diosan templopan patioparuw mä uta churatayna.\n8. Uqham luratapasti janiw nayataquejj sumäcänti, ucatsti uca utatjja Tobiasan take yänacapjja ankarcamawa apsunta.\n9. Ucatjja saractwa k'omachapjjañapataqui yänac uchañäquis ucjja, ucatsti cutintayañapataqui Diosan templopanquir yänacjja lugaraparu, uqhamarac ofrendanacsa, inciensonacsa.\n10. Uqhamaraquiw yatïyäta levitanacarojj cunatejj wact'qui ucanaca jan churapjjatapa, ucatsti levitanacasa, k'ochuyiritaqui yupachañanaca sarayiritac uscutäqui ucanacasa jaltjjapjjataynawa sapa maynisa orakeparcama.\n11. Ucatsti jilïrinacarojj tokenokaractwa uqham Diosan templopa apanucupjjatapata. Ucatsti sacerdotenacarusa levitanacarusa tantachthapiractwa, ucatjja lurañaparcamaraquiwa ucharacta.\n12. Ucatjja take Judänquirinacawa pirwanacaru apanipjjäna diezmonacapa trigota, vinota, uqhamarac aceitetsa.\n13. Ucatjja uca pirwanaca uñjañapataquisti utt'ayaractwa sacerdote Selemías ucaru, uqhamarac secretario Sadoc ucaru, ucatjja mä levita chacharu Pedaías sat sutini, uqhamaraqui yanapiripataquisti ucharactwa Hanán ucaru, jupasti Zacur ucan yokapänwa, uqhamarac Matanías ucan allchhiparaqui, jupanacajj asqui jakenacäpjjatap laycu. Jupanacaw masinacaparu laquiñaru uchasipjjañapäna.\n14. “¡Nayan Diosajja, aytapunitaya acanaca luratajjata, ucatjja janipuni armasimti Diosajjan templopa laycu, uqhamarac yupaychaña laycuraqui take asquinaca luratajjata!”\n15. Qhaya urunacanjja Judá orakenjja uñjtwa yakhepanacajj samarañ urunjja uvanac taquiri vino lurañataqui, uqhamarac trigo pichunaca apnakeri asnonacatsa qhumunakeriraqui uvanaca, higonaca, uqhamarac take casta carganaca, uqhamarac samarañ urunaraqui Jerusalenar apapjjäna. Ucatsti nayajj tokenoktwa uca urun aljañanac aljasipjjatapata.\n16. Uqhamaraquiw Tiro marcanquiri yakhepa ucan jacapqui ucanacajja apapjjänwa chawllanaca, uqhamarac take casta aljañanacaparaqui, ucatjja samarañ urunwa aljapjjäna Jerusalenanquir judionacaru.\n17. Ucatjja Judá orakena jilïrinacaparojja tokenoktwa aqham sasa: “¿Cuna ñankhsa jumanacajj lurasipcta, samarañ uru p'aquisinjja?\n18. Chekpachansa nayra awquinacamajja acanacwa lurapjjäna, ucatwa Diosasajja walja jan walt'añanaca apayanistu, uqhamarac aca marcarusa. Jumanacasti ¿wastatampiti munasipcacta Diosar colerayaña Israel contra samarañ uru p'aquisinjja?” sasa.\n19. Ucatsti saractwa inti jalantat samarañ urojj kalltjjani, uqhamarac Jerusalenan puncunacapas jist'antatäjjaraquini, ucatsti janiraquiw jist'aratäcaniti samarañ uru phokhasiñapcama. Ucjjarusti puncunacarojja ucharactwa yakhep uywatanacajja, samarañ uruna jan cuna aljañanacas mantaniñapataqui.\n20. Ucatsti alaquipa jakenacasa, uqhamarac aljañanaca aljirinacasa, mä kawkha cutiwa Jerusalén marca ankäjjana iquipjjäna.\n21. Nayasti jupanacarojj tokenoktwa jupanacan perka nayräjjana iquipjjatapata, ucatsti saractwa: “Jumanacatejj wasitat uqham lurasipcaquïta ucajja catuntapjjämawa” sasa. Uca urutsti janiw samarañ uruna wasitat jutcjjapjjänti.\n22. Ucatsti levitanacarojj yatiyäyätwa k'omachasipjjañapataqui, samarañ uru jan p'aquitäñapataqui puncunaca uñjiri sarapjjañapataqui. “¡Nayan Diosajja, amtasiraquitaya aca luratajjata, ucatsti qhuyapt'ayasiraquitaya juman jach'a munasiñamarjama!”\n23. Uñjaractwa uca urunacana yakhep judionacana casarasipjjatapa Asdod, Amón, uqhamarac Moab ucanquir warminacampi;\n24. uqhamarac uñjaractwa chicat wawanacaparu Asdod marcan arupa parliri, uqhamarac yakha marcanacan arunacaparaqui, ucampis janiw yatipcänti judionacan arup parlañjja.\n25. Ucatsti jupanacarojj tokenokaraquictwa, uqhamarac maldiciractwa. Yakhepanacarusti nuwjtwa, uqhamarac ñic'utanacapsa jiq'iraractwa, ucatsti wayt'aractwa Dios laycu juramento lurapjjañapataqui janipuni casarapjjañapataqui yokanacaparusa ni phuchhanacaparusa yakha marcat jutir jakenacampi, ni iyawsapjjañapäquisa yokanacapan warminacapataquejja, ni jupanac pachpa yokanacapataquis iyawsapjjañapäquiti jupanacan phuchanacapa. Ucjjarusti saractwa:\n26. “¡Israel marcan Salomón reyin uqham luratapawa juchänjja! Janis jupjamajja yakha reyejj walja marcanaca taypina utjchïna ucasa, uqhamarac Diosas juparojj muncchïna, uqhamarac uchcchïna Israel marcan reyipata ucasa, yakha marcanquir warminacawa juparojj juch lurayäna.\n27. Uqhamasti, janiw juc'amp jaytatäcaniti jumanacana jan wali juchanaca Diosasa contra lurapjjañamataqui, yakha marcat jutir warminacampi casarasipjjañamataqui” sasa.\n28. Eliasib sumo sacerdoten Joiada yokapan maynïr yokapasti, horonita Sanbalat chachan tollkapänwa. Juparusti jaltaytwa nayan nayrakatajjata.\n29. “¡Nayan Diosajja, amtasim qhitinacatejj k'añuchapqui sacerdote cancañaru, uqhamarac suma amtäwirusa sacerdotëñataqui, ucatsti levitäñataquisa!”\n30. Uqhamasti take jaya marcat jutir lurañanac k'omachta, uqhamarac sacerdotenacarusa, levitanacarusa suma utt'ayaracta, uqhamat sapa maynis lurañanacapan phokhapjjañapataqui.\n31. Uqhamarac lawa churañanacasa wact'ayata horasaru churapjjañapataqui, uqhamarac nayra achunaca churañanacapsa. “¡Nayan Diosajja, amtasitaya nayar asqui lurañamataqui!”\n30. “Wawanacapatejj camächit arojjar jaytanucupjjani, janirac arsutanacajjarjamas jacapcani,\n31. leyinacajjtejj ñankhachapjjani, janirac arsutanacajj imapcan ucajja,\n32. jawk'añ thujrumpiw juchanacapat mutuyä, jawc'añampiw jan wali luratanacapat t'akhesiyä.\n33. Davidar munasitajjsti janiw jaytanuccäti, janiraquiw jupar arsutajj phokhañs armascäti.\n34. Janiw jupamp lurat arust'äwirojj p'aquintcäti, janiraquiw arsutanacajjs mayjt'aycäti.\n35. Kollan cancañajj laycuw juramento lurta, janiw juparojj c'arintcäti:\n36. allchhinacapajj jupa lantiw marc apnakapjjani, intin utjañapcamaw reyi konuñancapjjani.\n37. ¡Phajjsir uñtat thurt'atäpjjaniwa! ¡Alajjpach utjañcamajj thurt'atäpjjapuniniwa!.”\n3. Ch'iqhi jakejj jan walt'aña uñjasinjja jaltjjewa, ucampis jan amuyt'asir jakejja mantascaquiwa, ucatsti ñankha luräwinac jicjjati.\n4. Llamp'u chuymampi Tatitur ajjsaras sarnakañajja, kamir cancaña, jach'ar aptatäña jacaña catokañawa utji.\n1. Naya Pablojj Jesucriston sirviripätwa. Apostolöñajjataquejj Diosaw jawsitu, yakhacharaquitu jupan khespiyasiñ arunacap jakenacar yatiyañajjataqui.\n2. Khespiyasiñajj jakenacatac utjatapjja, Diosajj nayra urunacatpachwa arsuwayäna profetanac toke, kollan Kellkatanacana.\n3. Uca arsüwisti Jesucristo Tatitusawa, cawquïritejj Diosan wawapäqui uca. Janchi toketsti rey Davidan familiapataraquïnwa,\n4. ucampis Kollan Ajayun phokt'atätap laycojja, Diosan Yokapa, munañaniraqui uñacht'ayatawa, jiwatanac taypit jactatap laycu.\n5. Uca quipca Jesucristo tokeraquiw Diosajj jiwasanacar suma luraña churistu, sutipan jiwasanacajj arunacap yatiyir sarañasataqui take acapachanquirinacar jupar arquiri tucuyañataqui.\n6. Jumanacaruw Diosajj jupanac chica jawsapjjaractam, Jesucristoncapjjañamataqui.\n7. Jichhajja take jumanacaruw kellkanipjjsma Roma marcan jaquirinacaru, qhitinacarutejj Diosajj wal munapctamjja, uqhamarac jupatac yakhachatäñataqui jawsatäpjjtawa. Uqhamajj jumanacajj catokapjjamay Dios Awquisana Jesucristo Tatitusampina bendicionapa, uqhamarac sumancañapa.\n8. Jumanac laycojj Jesucristo tokew nayrakat Diosajjar sinti yuspagarta, jumanacan Diosar iyawsapjjatamatsti take chekanwa parlasi.\n9. Qhiti Diosarutejj nayajj sirviscta take chuymajjampi Yokapan arunacap khanañchasa ucajja, uñjasquituwa cunjämtejj nayajj jumanacat oracionajjan amtasipjjapunsma ucjja.\n10. Diosarusti mayiscapuntwa jumanacar cunjämatsa tumpt'aniñajjataqui munañapächi ucajja jumanacan ucarojj jutäwa.\n11. Jumanacarojj uñjañwa munta uqhamat ajayu token ch'amañcht'añataqui uqhamat juc'amp sum sayt'asipjjañamataqui;\n12. uqhamat maynit mayniru yanapt'asiñasataqui cawquïr iyawsañatejj jumanacansa nayansa utjqui ucarjama.\n13. Jilatanaca, muntwa jumanacan yatipjjañama, nayan walja cuti jumanacan ucar tumpir jutañ munatajja, ucampis janiw jichhacamas jutcti. Munaraquïyätwa jumanacan ucar jutasina Diosar iyawsatanacamatjja wali suma ajayun achunaca apthapiña, cunjämtejj yakha tokenacana apthapiwaycta uqhama.\n14. Nayajj taketwa manüta, griegonacatsa jan griegonacatsa, walja amuyt'aninacatsa, juc'a amuyt'aninacatsa.\n15. Jichhasti nayajj janc'aquïtwa khespiyasiñ suma arunac yatiyañataquejja, uqhamarac jumanacarus Roma marcan jacasir jilatanaca.\n16. Janiw nayajj evangeliotjj p'enkascti, ucasti Diosan ch'amapawa take iyawsir jakenacar khespiyañataqui, nayrakata judionacaru uqhamarac jan judiöpquis ucanacarusa.\n17. Aca arunacasti jiwasanacarojj yatichistuwa, cunjämtï Diosajj jiwasanacar catokquistu iyawsäwi laycuqui, cunjämtejj Kellkatan sisquis uqhama: “Qhititejj Diosamp catokatäqui ucajja iyawsäwi laycuquiw jacani” sasa.\n18. Uñjtanwa Diosan ajjsarcañ mutuyäwipajj alajjpachatwa jutasqui take acapachan jan wali jakenacataqui, uqhamarac juchararanacataqui. Jupanacan juchanacap laycuwa cheka cancañajj jan khanstquiti.\n19. Sumwa yatipjje cunjämtejj Diosajj uñacht'ayasispa ucjja, jupa quipcaraquiwa jupanacarojj uñacht'ayasi.\n20. Diosan jan uñjcay yänacapajj jupan luratanacap tokew uñacht'ayasi. Khanpachwa uñacht'ayasi cunapachatejj aca orakejj luratäcäns ucürutpacha jupajj Diosätapa, ch'amapajj jan tucusquiriraquïtapa. Ucatpï jakenacajj jan cunjämats jupat jaltapcaspatejja.\n21. Uqham Diosan ch'amanïtapa uñt'apcchisa, jakenacajj janiw Diosarjam yupaychapquiti ni yuspagarapcaraquisa, jan ucasti juc'amp jan cunatac ina lup'ïwinacar chhaktatäpjjewa, jan walinac amtir chuymapasti ch'amact'ataraquiwa.\n22. Jupanacajj wali yatiñanjamaquiw tucupjje, ucampis janiw cuns yatipquiti.\n23. Ucatwa Diosan jach'a c'ajquir cancañapa jakoquipapjje, jiwirïqui uca Diosar yupaychañat sipanjja jiwir jakenacan diosanacaparuw yupaychapjje jamach'inacaru, asirunacaru, pusi cayun animalanacar cuna.\n24. Ucatpï Diosajj jupanacarojj uca cunayman p'enkascaña jan wali amtatanacapar apanucujja, ucatsti jupanacajj sinti jan walinac jupanac purajj lurapjje.\n25. Diosan cheka cancañapar jan iyawsasina, cunatejj c'arïqui ucar jaysapjjatap laycu. Ucatsti cuntejj Diosajj lurcatayna ucanacaruquiw yupaychapjje Diosar yupaychañat sipansa. Chekpachansa Diosaquiw wiñayataqui yupaychatäñapajja. Uqhamäpan.\n26. Ucatwa Diosajj jupanacarojj sinti p'enkascañ juchanacaru apanucu, warminacapasa cunatejj jupanacataquejj waquisqui ucanacsa maysaruw mayjt'ayapjje warminacpura sarnakasa.\n27. Chachanacasa uca quipcaraquiwa, cunatejj warmimpi jakjama sarnakañäqui ucanac jaytjasinjja jan walïquis ucanacwa lurapjje. Jupanacan jan wali lup'ïwinacapasti ninjamaw ake, p'enkascaña k'añunacwa lurapjjaraqui chachanacpura, uqhamatwa jupanacajj mutuñjja catokapjjaraqui uca jan wali sarnakäwinacaparjama.\n28. Niyaquitejj Diosarojj jan uñt'añ munapcchejja, Diosajj jupanacarojj uca jan wali luräwinacapar chhakañapataquiw jaytanucu, ucat jan walïqui uc lurapjjañapataqui.\n29. Cunayman jan chekap lurañanacampi phokhantatäpjjaraquiwa [k'añu lurañanacampi,] ñankha amtañampi, mich'asiñampi, jan wali amtañampi, envidiasiñampi, jak jiwayañampi, uñisisiñampi, sallkjasiñampi, maynit mayni contra parlañanacampi phokhantatäpjjewa.\n30. Jake masinacapatjja jan walinac parlapjje, Diosarusti uñisipjjaraquiwa, ñankhanacaracwa arsupjje, wali wali tucurinaca, jach'achasirinaca, jan walinac uñstayirinaca, awquipar jan jaysirinaca,\n31. jan amuyt'irinaca, cuntejj arsqui ucar jan phokherinaca, jan qhuyapayasirinaca, jan jake masiparus perdonirinaca, jan munasiñ chuymaniraqui.\n32. Jupanacajj sum yatipjje cuntejj Diosajj jupanacan lurañap munqui ucjja, yatipjjaraquiwa uqham jan walinac luririnacajja jiwayatäñapa ucsa, ucampis jupanacajj lurasipcaquiwa, mayninaca uqhamanaca luripansa juc'ampwa uñjañ munapjjaraqui.


Génesis 37 QA97 - Jacobojj Canaán oraken jacañataquiw - Bible Search\n1Jacobojj Canaán oraken jacañataquiw kheparjjäna, cawqhantejj mä juc'a tiempo awquipajj jaccäna, ucqharu. 2Acaw Jacobon familiapan sarnakäwipajja.\nCunapachatejj Joseajj tunca sojjtan maranëjjän ucqhajj, jilanacapampi chicaw ovejanac awatirïna, Bilha, uqhamarac Zilpa sisqui uca awquipan uñt'atanacapan yokanacapamp chica. Joseasti awquiparojj avisapunirïnwa cuna jan walinactejj jilanacapajj lurapjjerïcän ucanacjja.\n3Israelasti Josearuw wali munasïnjja maynïri wawanacapat sipansa, jupajj cunapachatejj chuymanëjjan ucqha Josean nacitap laycu. Ucatwa Joseataquejj mä suma isi lurarapïnjja. 4Jilanacapasti awquipan Josearu sinti munatapatsti uñisipjjänwa, janiraquiw Josearojj aruntapjjerïcänsa.\n5Joseajj mä cutejj mä samca samcasitayna, ucsti jilanacaparuw avist'äna, ucatsti jilanacapajj juc'ampwa uñisrantapjjäna, 6samcapatjja aqham satapata:\n—Ist'apjjeta, cuntejj samcascta ucwa avist'apjjäma. 7Samcansti take jiwasanacaw pampancascayätan trigo markanacasa; acatjamat mayacwa nayan trigo markajjajj chekaqui saythapi, ucatsti jumanacan trigo markanacamajj saythapiraquiwa, nayan trigo markajjarcamaquiw muyuntasin alt'asipjje —sasa.\n8Jilanacapasti ucjjarojj sapjjaraquïnwa:\n—¿Jumajj nanacan reyejjäsmati, ucatti nanacarusti apnakapjjetäta? —sasa.\nUcatsti juc'ampiw uñisipjjäna, samcasitapatjja, uqhamarac cunjämtï cuentcatayna ucatsa.\n9Uca khepatsti Joseajj yakha samcampi samcasjjaraquiquïnwa, jilanacaparusti cuentt'araquïnwa:\n—Yakha samca samcasiraquictwa. Ucansti nayajj uñjtwa intimpi, phajjsimpi, tunca mayani warawaranacampisti nayaruw alt'asipjjetu —sasa.\n10Cunapachatejj Joseajj aca samca awquiparu, jilanacapampiru avist'än ucapachasti Josearojj aqham sasaw awquipajj roncatatäna:\n—¿Cun sañsa uca samcasitamampejj munta? ¿Taycamasa, jilanacamasa, nayasa jumaruti alcatapjjäma? —sasa.\n11Jilanacapasti walipuniw envidiasipjjäna, ucampis awquipajj uca samcat wali lup'iscaraquïna.\nJoseajj jilanacapan aljantataw uñjasi\n12Mä urusti Josean jilanacapajj Siquem tokeruw awquipan ovejanacap anaquisipcäna. 13Ucatwa Israelajj Josearojj saraquïna:\n—Jilanacamajj Siquem token ovejanac awatisipqui. Sart'asman uñjt'iri —sasa.\n—Waliquiwa, cun janejj sart'äjja —sasaw Joseajj saraquïna.\n14—Uqhamajj saram, ucatsti uñjt'anim cunjämäsquis jilanacamajja, uqhamarac ovejanacasa ucanaca, ucatsti janc'aqui nayar yatiyiri cuttanim —sasaw awquipajj saraquïna.\nIsraelasti Josearojj Hebrón valletwa qhitatayna, Joseasti Siquem chekaru purisinsti, 15uca pampanwa chhakjjäna. Ucat mä jakew jicjjatasin jisct'äna:\n—¿Cuns thakta? —sasa.\n16—Jilanacajj thakta. Avist'ita, ¿cawqhansa awatisipqui? —sasaw Joseajj saraquïna.\n17—Acat sarjjapjjewa, ‘Dotán tokeruw anaquipjjä’ sasaw sasipcäna —sasaw jakejj saraquïna.\nUcatsti Joseajj Dotán tokeru jilanacapar thakheriw saräna, ucanwa jicjjatjjaraquïna. 18Jupanacasti jayat jutquirwa Josearojj uñjapjjäna, ucatsti janïra jac'achasinquipanwa jiwayañ amtapjjäna. 19Jupanaccamasti sasipjjaraquïnwa:\n—¡Uñtapjjam qhayajj uca samcasirejj jutasqui! 20Jutapjjam, jiwayapjjañäni, ucatsti mä p'iyaru liwintapjjañäni, ucat mä montenquir animalaw mank'antascpacha —sasaw sapjjañäni. —¡Uñjaraquiñäniw cunas samcanacapampejj pasani uca! —sasaw jilanacapajj parlarasipjjäna.\n21Cunapachatejj Rubenajj ucanac ist'än ucqhasti Josearojj khespiyañ munäna, jilanacaparusti:\n—Janicucha jiwaycañäniti —sasaw saraquïna. 22Jan wila wartapjjamti, aca wasaran phuch'ur jakontapjjam, ucampis jan juparojj cunsa lurapjjamti —sasa.\nRubenasti ucjja sänwa Josear khespiyañ munasina, ucatsti awquipan ucar cuttjjañapwa munäna, 23ucampisa, cunapachatejj Joseajj jilanacapan ucar purinïna ucqhasti jupanacajj uca suma isipwa lluch'supjjäna, 24catuntasinsti mä uma phuch'uruw jakontapjjäna, uca p'iyasti wañänwa. 25Ucjjarusti mank'asiñataquiw kont'asipjjaraquïna.\nUqhamäquipanwa uñjapjjän mä viajero jakenac jutasquiri, ucanacasti ismaelitanacänwa, Galaad toketwa jutasipcaraquïna, camellonacatsti suma k'apquir perfumenaca, bálsamo, mirra ucanaca Egiptor apasipcaraquïna. 26Ucatwa Judá jilapajj mayni jilanacaparojj saraquïna:\n—¿Cuns jicjjatañäni jilasa jiwayasajja, ucat jiwatap imt'asajja? 27Walïspaw qhaya ismaelit jakenacaru aljañasajja, jiwayañat sipansa, cunäpasa, jupajj jiwasan jilasächejjaya —sasa.\nJilanacapasti “Waliquiw” sapjjaraquïnwa. 28Madianita, alaquipa jakenacajj uca cheka pasquipansti, jilanacapajj uca phuch'ut Josearojj irpsunipjjäna, uca ismaelita jakenacaruw pä tunca kollkeru alj-jjapjjäna. Uqhamwa Josearojj Egipto marcar irpasjjapjjäna.\n29Rubenajj phuch'ur cuttanjjän ucqhasti janiw Josearojj ucan jicjjatcjjänti, ucat isipa ch'iyanokasïna llaquisitap uñacht'ayañataqui. 30Jilanacapan ucar cuttasinsti sänwa:\n—¡Janiraquis Joseajj ucancjjetejjä! ¿Cunarac lurä jichhasti? —sasa.\n31Jupanacasti Josean isip catusinjja, mä cabrito jiwayasin uca wilaruw chillsupjjäna, 32ucat awquipan ucaruw apayapjjäna aqham sasa: “Aca iswa jicjjatapjjta. Uñt'asim wawamanquit janicha” sasa.\n33Jacobosti uñt'asinjja sänwa: “¡Acajj wawajjan isiparaquisä!. Cuna monte animalay wawajjarojj jisc'a jisc'a wicanokasin mank'antchi” sasaw säna. 34Ucatsti Jacobojj isipa ch'iyanokasisajja, lutt'asïnwa; jaya tiemporaquiw wawapatjja jachäna. 35Yokanacapasa, phuchanacapasa chuymachasipcaraquïnwa, ucampis Jacobojj janiw chuymt'cänti, jan ucasti wawapatjja wal jachäna, saraquïnwa: “Nayasti wawajjatjja lutusïwa, jiwatanac taypin jupampi jiquiscä ucacama” sasa.\n36Egiptor purisinsti, madianita jakenacajj Josearojj Potifar sat oficialaruw alj-jjapjjäna, jupasti Egiptonquir faraón reyin guardiapan capitanapänwa.


Uqhamaraqui, jumanacajj waynanaca, jilïri chuymaninacarojj ist'apjjam. Takeniw maynit mayniru ist'asipjjañama llamp'u chuymampi: “Diosajj jach'a jach'a tucurinacarojj jisc'achiwa, llamp'u chuymaninacarusti munasiñapanjja yanaparaquiwa.”\nUcatwa janipuni nanacajj mayjt'asipcti: Janchinacajjajj sapürusa aynacharus sarjjchi ucasa, ajayunacajjajj sapürutjamaraquiw machakar tucusqui.\nCunapachatejj ac siscta ucqhajja, ¿nayajj jakempit waliquiw sayasiñ muntjja, jan ucajj Diosampich waliquiw sayasiñ muntjja? Jan ucajj ¿jakeruch cusisiyañ muntjja? Nayatejj jaker cusisiyañ munasquirista ucajja, janiw Criston sirviripäquiristti.\n¡Take cunans asquinwa cheka jakejj jacawayi cusisiñanïpjjewa jupan wawanacapajja!\n Wali ch'aman jaket sipansa, yatiñan jakewa juc'amp jilanquejja; ch'amanïñata sipansa yatiñ cancañawa juc'amp luraspajja. Wali suma amuyt'äwinacampiwa guerran nuwasiñajj waquisi, walja ewjjerinacampiwa atipjañajj utjaraqui.\n Uqhamajja, qhititejj ch'amanïtapa amuyasejja, wal amuyt'aspan ucatarac tincuscaspan. Take yant'anactï jumanacajj t'akhesipcta ucanacajja, cunjämtï mayninacajj t'akhesipqui uqhamaraquiquiwa. Jumanacajj Diosaruw catuyasipjjañamajja, jupasti janiw jumanacarojj jach'a jan atipcaya yant'anacjja churapcätamti. Cunapachatï yant'ajj jutcani ucqhajja, Diosajj cunjämatsa uca yant'ar atipjañjja yanapapjjaraquïtamwa, uqhamatwa atipjapjjäta.\n “Acapachanjja jan imapjjamti walja yänacjja, aca orakenjja thuthaw thuthantasqui, ucatsti inamaya imataquiwa. Uqhamaraquiw acapachan imat yänacjjarojj lunthatanacajj mantasin lunthatsupjjaraqui. Jan ucasti jumanacajj alajjpacharu suma yänaca imasipjjam, ucansti janiw qharus thuthantquiti ni ina ch'usarus tucuscaraquiti, janiraquiw lunthatanacas lunthatcaraquispati.\n Ucampis jumajja, Diosanquir chachjamajja, take acanacatjja jaltam, k'oma jacäwini saram, Dios chuyma, iyawsañani, munasiñani, jan pisi chuymt'añani, llamp'u chuymanïñanraqui. Iyawsäwin suma nuwasiñapan nuwasim, wiñay jacaña jicjjataraquim ucataquiw Diosajj jawstam, iyawsäwin suma arsüwipwa lurawayta takenin uñjcaya.\n Jumanacampisti janiw uqhamäcaniti. Ucatsipana jumanac taypin jilïriñ munirejja mayninacar sirviñapawa. Jumanac taypit nayrancañ munirejja, takenir sirviñaparaquiwa. Jaken Yokapasti janiw sirviyasir jutquiti, jan ucasti sirviriw juti; jupa quipca jacañap apt'asiriraquiw juti, waljanir khespiyañapataqui.\n Tatitojj nayampïsquiwa: janiw ajjsarayascäti; ¿camächaraquitan jakesti? Tatitojj nayampïsquiwa, jupaw yanapasquitu, nayar uñisirinacan aynacht'añap uñjä. Jaker alcatañat sipanjja, Tatitur alcatañaw juc'amp sumajja.\n ¿Cunjämatarac mä waynast k'oma jacañanïspasti? Arunacamarjam sarnakasa. Takpach chuymajjampiw thaksma, janiquiy arunacamat saraktañajj munamti. Chuymajjaruw arunacam imta, juma contra juch jan lurañajjataqui;


Latin America · Lapaka phaxsi, 2012 · Global Voices Aymarata\nLatin America · Lapaka phaxsi, 2012\nIsturyanaka Aka tuqita Latin America Ta Lapaka phaxsi, 2012\nPerú 30 Lapaka phaxsi 2012\nEcuador 29 Lapaka phaxsi 2012\nEcuador markax jan uthañapatak suti ch’ama apnaqäw anatäwin George Murillo León 20 maran wayna jiwatatapat qallanti, jiwkatayata mä ch’axwäwin Barcelona ukhamarak Emelec ch’amanchirinak ch’axwawitapata. 'Guayaquil jan suti ch’ama apnaqäw anatäwina' akaw nayrir campaña Ministerio del Interior, Ministerio del Deporte, Federación Ecuatoriana de Fútbol (FEF), la Asamblea Nacional, ukhamarak tamanaka (los clubes) Emelec ukhamarak Barcelona ukan luratäni.\nGuatemalan 7.4 ukha ch'amaniw unxtäna amuyasipxañäni\nGuatemala 28 Lapaka phaxsi 2012\nYatiyapxiw 7.4 ukha uraqi unxtatapata Champerico taypi Guatemala thiya Lamarqutana, mäkiw Twitter uksatuq purini. Ukat Qutata sum yatxatatanakasti jamuqanaka ukatxa yatiyawinak uñacht’ayasaw yanapt’asipxi, aka uñt’asutinakata: #TemblorGT, #TiemblaenGuate, #TerremotoGT, #FuerteSismoGT, #Champerico, ukat juk’ampinakata.\nBolivia 25 Lapaka phaxsi 2012\nBolivia suyunx Censo Nacional de Población y Vivienda 2012 ukax 21 uru lapaka phaxsit phuqhasiwayi. Yaqha censo ukax jallu qallta phaxsin 2001 maran phuqhasïna. Jiskt'aw qillqatax medios sociales ukanakarux wali p'arxtayawayi yamakis 17r jiskt'axa: “Aka utanx servicio de internet ukax utjiti?”\nHuitán, Guatemala markan uraq khathatiwix utjawayk ukxat qillqt'asa\nGuatemala 15 Lapaka phaxsi 2012\nBiblioteca Comunitaria Mi Nuevo Mundo uka blog ukax municipio de Huitán departamento de Quetzaltenango uksan jikxatasi- Pacífico de Guatemala markan 7 uru lapaka phxasin 2012 marat 7.4 ukha ch'aman uraq khathatiwix utjawayk ukxat yatiyäwinaka, jamuqanak uñt'ayaski.\nLatinoamerican waynanaka jani wali apnaqäwinakxata.\nBrasil 12 Lapaka phaxsi 2012\nAndrea Arzaba mä video latinoamericanos waynanakar jiskt’äw lurat warqt’aw uñt’ayi, jupanakax transparencia ukat rendición de cuentas ukanakxat yatxatat tamankapxiwa. Aka waynanakax 3er Foro de Voces Contra la Corrupción ukanw chikancht’sipxäna, 5 ukat 6 uru lapaka phaxsit apasïna Red Mundial de Lucha contra la Corrupción (GYAC) ukat Brasilia, Brasil markan wakt’ayata.\nChile: “Dicom ukanktwa”: Machaq waraqt’äwi aka maynin qillqt’atapata\nChile 11 Lapaka phaxsi 2012\nNota: Aka qillqatax akhamanwa nayrir lurt’aw uñacht’ayata web de Derechos Digitales ukana. Nota de la inglés arur jaqukipiriwa: Dicom ukax agencia de reporte crediticio sutimp uñt'ata Chilinkir Equifax [en]. La frase “Dicom ukankasktwa» akax jilpachax Chilinunakan apanaqt’atawa ukhamat mâ uñacht’aw jan utjkix uk uñacht’ayañataki. Waraqtäwtuqi Akatuqinktwa Dicom” wali askiw kunjams...\nBolivia 4 Lapaka phaxsi 2012\nYacuiba marka, khawkhati Argentina, markamp qurpaski uksan boliviankir Fernando Vidal ukat Karen Arce Radio Popular ukan yatiyirinakaxa, 29 taypi sata phaxsit ninamp naqhantayat jikxatasipxatayna. Nayrïr yatiyäwixa, Vidal yatiyirin corrupción ukat contrabando uksar k'umiwip uñt'ayatapats ukax utjkasp ukhamaw yatisi.\nBolivia: Sullka irpirix internautanakan yanqha arunak arst'atanakaparuw arkti\nÁlvaro García Linera, Bolivia suyun sullka irpirix "Jilïr irpiri (Evo Morales) ukar yanqha arunakamp arch'ukipk ukanakan sutinakapa apellidunakap qillqaskta" sasinw arst'i. Carlos Romero, ministro de Gobierno, "redes sociales uksan jilpachaw pantjasiwinakax utji " sasinw arst'i. Internautanakax uka yatiyäw ist'as uñjasax walwa p'arxtapxi.